
KLOSTERTBYKKERIET 


Fra  missionens  præsidentskab. 

Når  jeg  skal  yde  mit  lille  bidrag  til  Stjernen,  vil  jeg  gerne 
denne  gang  samle  mine  tanker  om  Peters  ord,  da  han  sagde: 
»Du  er  Kristus,  den  levende  Guds  Søn«. 

Hvis  der  er  en  tid  i  vort  liv,  hvor  disse  ord  skulle  give  genlyd 
i  vort  sind,  er  det  i  julen.  For  det  er  den  dag,  vi  fejrer  som  den 
store  Fredsforkynders  fødselsdag,  manden  fra  Galilæa,  som  gav 
os  udtrykket  »På  jorden  fred  i  mennesker,  der  har  hans  velbe- 
hag«. Dette  ord,  fred,  klinger  i  hvert  eneste  land.  Det  klinger  i 
hver  by  og  i  hvert  hjem,  ja  i  hvert  menneskes  hjerte  lyder  råbet 
om  fred,  fred  med  os  selv  og  fred  med  vor  Gud. 

Den  største  årsag  til  uro  er,  at  folk  ikke  har  fred  med  sig  selv. 
Hvis  vi  kunne  sige  som  Peter:  »Du  er  Kristus«,  tror  jeg,  vi  ville 
have  fred.  Vore  urene  tanker,  vore  urene  vaner  og  vor  uret- 
skafne levevis  har  skilt  os  fra  himlens  magt,  og  følgen  er,  at  vi 
råber  efter  fred. 

Frelseren  sagde:  »Kend  sandheden,  og  sandheden  skal  gøre 
jer  fri«.  Den  frihed,  som  Kristus  talte  om,  vil  give  os  fred  og 
hvile  for  vor  trætte  sjæl. 

Jeg  tænker  sommetider,  at  det  ville  være  en  velsignelse  for 
menneskene  i  verden  i  dag,  hvis  hver  by  og  hvert  folk  kunne 
høre  det  budskab,  som  blev  givet  til  hyrderne  i  Bethlehem,  da 
englene  sang:  »Ære  være  Gud  i  det  højeste!  Og  på  jorden  fred 
i  mennesker,  der  har  Guds  velbehag«;  så  ville  de  måske  blive 
lige  så  gode  som  hyrderne  og  tro  budskabet  og  søge  at  finde 
Mesteren. 

Vi  sidste  dages  hellige  behøver  ikke  det  budskab,  vi  har  et 
større  og  langt  mere  betydningsfuldt  budskab  end  det,  og  vi 
tøver  ikke  med  at  forkynde  det  for  verden.  Vort  budskab  er,  at 
Kristus  lever,  og  vi  ved  det,  og  vi  glæder  os  over  at  forkynde 
for  verden  virkeligheden  af  hans  eksistens  og  guddommelighe- 
den af  hans  mission,  som  det  er  udtrykt  i  Sidney  Rigdons  og 
Joseph  Smiths  vidnesbyrd,  da  de  forkyndte  disse  ord  til  verden: 
»Og  nu,  efter  de  mange  vidnesbyrd,  som  er  blevet  givet  om  ham, 
er  dette  det  sidste  vidnesbyrd,  som  vi  giver  om  ham:  at  hari 
lever!  Thi  vi  så  ham  ved  Guds  højre  hånd,  og  vi  hørte  røsten, 
som  vidnede,  at  han  er  Faderens  Enbårne,  at  ved  ham,  gennem 
ham  og  af  ham,  eksisterer  og  skabtes  verdenerne,  og  at  deres 
indbyggere  er  sønner  og  døtre,  født  af  Gud.«  (L.  &  P.  76:22 — 24) 
Hvor  taknemmelige  bør  vi  ikke  være  overfor  Herren,  at  han  har 
vist  sig  og  talt  til  vor  store  profet  og  givet  os  dette  vidnesbyrd. 

Lad  os  takke  Herren  for  gengivelsen  af  det  hellige  præste- 
dømme, som  vi  har  modtaget,  og  for  den  Helligånds  gave,  som 
er  blevet  skænket  os,  så  vi  gennem  inspiration  kan  bevidne,  lige- 
som Peter  gjorde,  at  Jesus  Kristus  er  den  levende  Guds  Søn. 

Lad  os  da  i  vore  julefestligheder  have  kærlighed  og  god  vilje, 
hvor  vi  færdes,  og  i  vore  hjem  have  kærlighed,  fred  og  lykke, 
og  lad  os  beslutte  at  leve  således,  at  der  kan  være  enighed  blandt 
de  sidste  dages  hellige,  så  de  ikke  vender  sig  til  højre  eller  til 
venstre,  men  påtager  sig  det  store  ansvar  vi  har,  at  efterleve  og 
sprede  Jesu  Kristi  evangelium  til  verden.  Og  lad  os  give  styrke 
til  hinanden,  så  vi  i  denne  juletid  kan  erklære,  at  Jesus  Kristus 

levede,  blev  korsfæstet  og  opstod  og  bragte  mennesket  udødelig- 
hed og  evigt  liv. 

Må  Herren  lede  vore  retfærdige  bestræbelser  og  bringe  os  alle 
en  rigtig  glædelig  jul! 

Juntas  M.  Sorensen,  missionspræsident. 


banker  ved  juletid 

Jeg  sidder  i  tanker  og  tænker  på, 

da  Jesus  som  barn  i  krybben  lå, 

for  mennesker  atter  et  håb  opstod, 

thi  Jesus  kom  for  at  gøre  bod 

for,  hvad  mennesket  i  tidernes  morgen  forbrød, 

da  ikke  de  Herrens  befalinger  lød. 

Vi  er  skabt  i  Guds  billed  og  burde  lyde 

de  ord,  som  Jesus  Kristus  os  byde, 

men  mennesker  var  stolte,  de  forkasted'  hans  lære, 

de  ville  for  verden  den  ikke  frembære, 

og  mennesket  igen  kom  i  syndens  bånd, 

de  troede  ikke  på  Guds  hjælpende  hånd. 

I  verden  igen  mørke  tider  oprinde, 

og  Frelserens  budskab  var  ej  mere  at  finde; 

i  mange,  mange  hundreder  af  år, 

var  mørke  på  jorden,  så  vi  forstår, 

Guds  budskab  igen  til  jorden  skal  komme, 

før  de  mørke  tider  igen  er  omme 

i  året  1820  det  hændte, 

at  Gud  igen  til  jorden  sendte 

et  budskab  om  frelse,  det  sidste  vi  får. 

Gud  håber  nu,  at  mennesker  forstår, 

at  tiden  er  kommen,  vi  må  os  omvende 

og  til  Gud  Fader  i  himlen  vor  bøn  opsende, 

en  tak  for  at  Gud  i  sin  kærlighed 

til  jorden  sendte  sin  Søn,  som  led, 

for  at  vi  kan  frelses  og  bo  hos  Gud, 

hvis  vi  ønsker  at  følge  hans  råd  og  bud, 

enhver  vil  dømmes  efter  det  liv  der  føres, 

og  løn  vil  vi  få  for  det  gode,  der  gøres. 

Holde  jul  vi  bedre  forstår,  og  vær'  glad, 

for  vor  Herre,  som  fødtes  i  Davids  stad. 

Lad  os  elske  hinanden,  så  vi  jul  kan  holde, 

være  glade  og  kærlige,  ej  være  kolde, 

en  glædelig  jul  til  os  allesammen 

er  min  ydmyge  bøn  i  Jesu  navn  —  AME  N  ! 


»Skandinaviens  Stjerne«  i  hvert  hjem! 


R.  N. 


cjufehifsen  fra  missionspræsidentsfcabet 

Til  alle  de  sidste  dages  hellige  i  Danmark  og  til  alle  læsere 
af  »Skandinaviens  Stjerne«  sender  vi  vore  hilsener  og  velsig- 
nelser. 

Må  Herren  i  sin  visdom  tilstå  os  sin  Helligånd  i  rigt  mål,  så 
vore  hjem  kan  blive  fyldt  med  kærlighed  til  hinanden  og  til 
alle  andre  mennesker,  og  må  vi  være  klare  over,  at  julen  er  til 
for  at  helligholde  vor  Herres  og  Frelsers  fødselsdag,  og  ikke  for 
at  more  os  og  hengive  os  til  laster,  som  bringer  sorg  og  lidelser 
ind  i  vore  hjem. 

Lad  os  erindre,  at  Han,  hvis  fødselsdag  vi  fejrer,  er  vor  Frel- 
ser, og  lad  os  ære  og  prise  hans  navn,  for  hvad  Han  har  gjort 
for  os. 

Vi  er  taknemmelige  for  de  ydmyge  hellige  i  den  danske  mis- 
sion, for  deres  trofasthed,  og  vi  ønsker  Dem  alle  fred  og  lykke  i 
det  kommende  år,  og  må  De  alle  få  en  glædelig  jul  og  et  godt 
og  velsignet  nytår! 

Deres  hengivne  brødre 

Junius  M.  Sorensen.  Ejnar  Nielsen.   Ernest   Anton  Jensen. 


Fortsat  artikel: 

I  EVANGELIETS  NET 

Historien  om 
ANNA    KARINE    GAARDEN    WIDTSOE 

Af  JOHN  A.  WIDTSOE 

Midt  i  dette  travle  liv  —  med  at  udføre  sine  kirkelige  pligter, 
betjene  andre,  læse  og  skrive  —  fik  hun  tid  til  at  se  efter  sin 
have.  Et  hjem  uden  en  blomsterhave  var  umulig  efter  hendes 
mening.  Hun  gravede,  plantede,  vandede  og  lugede,  indtil  et 
lille  blomster-paradis  var  lønnen  for  hendes  anstrengelser.  For 
at  få  fat  på  en  stikling  af  en  ny  og  bedre  art  af  en  elsket  plante, 
ville  hun  foretage  en  milelang  rejse.  Hun  kunne  i  timevis  diskute- 
re den  bedste  pleje  for  sine  elskede  blomster.  Hun  gjorde  sit  have- 
arbejde alene;  det  var  en  gunstbevisning  for  søsteren  at  få  lov 
til  at  tage  del  i  dette  arbejde.  »Blomster  kender  dem,  der  elsker 
dem,«  sagde  hun,  »og  jo  mere  man  elsker  dem,  jo  bedre  vokser 
de.«  Havearbejdet  bidrog  utvivlsomt  til  hendes  fysiske  sundhed. 

Hun  kom  tit  sammen  med  familien;  der  var  regelmæssige  fa- 
miliesammenkomster, hvor  familiens  idealer  blev  gentaget  til  for- 
del for  ung  og  gammel,  med  mange  advarsler  og  formaninger  til 
alle.  Sønnerne  kunne  måske  nå  langt  på  den  sociale  rangstige, 

men  hun  var  stadig  deres  moder  og  forpligtet  til  at  belære  og 
vejlede  dem.  Familien  forstod  det  og  respekterede  moderens  og 
bedstemoderens  visdom  og  klogskab.  Ved  disse  sammenkomster 
var  spise  og  drikke  tildels  norsk  som  et  ærbødigt  minde  om  de- 
res fødeland,  og  tildels  amerikansk  til  ære  for  deres  adopterede 
land.  Familien  var  vidtberejst,  og  en  tilfældig  ret  fra  et  fjernt 
land  fristede  ganen.  Juleaften  fik  familien,  tro  mod  nordeuro- 
pæiske traditioner,  ludfisk  og  flødegrød  med  kanel  og  sukker 
på.  På  fødselsdage  udgjorde  fine,  lækre  fiskebuddinger,  serveret 
med  smørsovs,  det  solide  måltid.  Svigerdøtrene  lærte  at  lave 
disse  retter  og  andre,  som  er  blevet  fuldkommengjort  i  de  lange 
vinteraftener  i  midnatssolens  lande.  Og  der  var  mange  andre 
herlige  højtidsdage,  som  kun  er  af  familieinteresse.. 

Således  blev  modningsårene  flere  og  flere  med  arbejde  og 
hvile,  skrivning  og  læsning  og  med  at  tjene  Gud  og  mennesket. 
Hun  benyttede  ofte  lejligheden  til  at  tænke  over  fremtiden,  at 
læse  dens  gåder. 


KAPITEL  XVI. 

Solnedgang. 

I  tidens  løb  havde  søster  Widtsoe  den  tilfredsstillelse  at  have 
sin  familie  omkring  sig  i  Salt  Lake  City.  Osborne  blev  i  1915  op- 
fordret til  at  beklæde  posten  som  professor  i  engelsk  og  dekan 
for  det  engelske  fakultet  ved  Utah  Universitetet.  Året  efter  blev 
John  udnævnt  til  rektor  for  samme  universitet.  Begge  var  aktive 
i  kirkens  arbejde,  idet  begge  var  medlemmer  af  G.  U.  F.'s  gene- 
ralhovedbestyrelse- Hun  oplevede  at  se  sine  sønner  i  deres  aka- 
demiske løbebane  og  i  arbejdet  i  kirken.  Hun  var  lykkeligst  ved 
at  vide,  at  begge  havde  en  levende  tro  på  evangeliet. 

Tidligt  på  foråret  1919  blev  enken  angrebet  af  en  sygdom, 
hvis  diagnose  lød  på,  at  den  var  af  mindre  betydning.  En  uven- 
tet, men  hændelig  komplikation  gjorde   sygdommen  farlig. 

I  håbet  om,  at  en  fuldstændig  hvile  ville  føre  til  helbredelse, 
blev  hun  indlagt  på  L.D.S.  hospitalet,  men  var  ikke  glad  ved  at 
være  borte  fra  hjemmet.  Derfor  blev  hun  udskrevet  og  kom 
tilbage  til  sit  hjem  i  Wall  Street.  Da  hun  blev  lagt  på  sengen, 
så  hun  op  og  sagde:  »Tror  I,  at  dette  er  ensbetydende  med  dø- 
den?« »Nej,«  var  svaret,  »ikke  døden,  for  vi  ønsker  at  beholde 
dig  lang  tid  endnu.«  Enkens  kloge  øjne  glødede,  da  hun  sagde: 
»Det  er  jeg  ikke  så  sikker  på.  I  tilfælde  af,  at  det  er  min  sidste 
sygdom,  vil  jeg  gerne  sige  til  jer,  at  det  vidunderligste,  der 
hændte  i  mit  liv,  var  det  budskab,  der  blev  givet  mig  af  sko- 
mager Johnsen  i  Trondheim.  Det  gengivne  evangelium  har  været 
den  sitore  glæde  i  mit  liv.Vær  så  venlig  at  bære  dette  vidnesbyrd 
for  mig  til  alle,  som  vil  høre.« 

Det,  man  frygtede,  indtraf.  Enden  var  uundgåelig.  Den  11.  juli 

1919,  fem  uger  efter  sin  70  års  fødselsdag,  gled  hun  stille  over 
i  det  store  ukendte.  Omkring  sengelejet  var  alle  familiens  med- 
lemmer samlet,  indbefattende  hendes  hengivne,  trofaste  kam- 
merat gennem  hele  livet,  hendes  søster  Petroline.  Herren  gav 
hende  i  sin  kærlighed  lov  til  at  have  den  yngste  søn  hos  sig  til 
enden,  han,  som  snart  skulle  følge  hende  ind  i  det  store  hinsi- 
des, og  som  altid  stod  hende  meget  nær. 

Anna  Karine  Gaarden  Widtsoe  blev  begravet  fra  det  gamle 
nittende  wards  mødehus  søndag  den  13.  juli  1919.  Kirken  var 
fyldt  imed  venner,  fattige  og  rige-  Programmet  til  lejligheden 
var  afpasset  efter  den  afdøde  hustrus,  moders  og  søsters  liv 
og  ånd.  Sørgehøjtideligheden  blev  ledet  af  biskop  Charles  W. 
Huhl;  en  kvartet,  bestående  af  Lizzie  Thomas  Edwards,  Agnes  O. 
Thomas,  John  Thomas  og  Ole  Gulbrandsen  sang  »Jeg  ved,  min  Fa- 
der hisset  ved«;  bøn  ved  ældste  Martin  Christophersen,  som  var 
på  kajen  i  Oslo,  da  søster  Widtsoe  emigrerede  til  Zion;  en  violin- 
solo »Aases  Død«,  af  Grieg,  spillet  af  ældste  Adolph  Swenson.  Så 
talte  ældisite  Arnt  Engh  og  ældste  Andrew  Jenson,  kirkens  assiste- 
rende historiker,  om  emner,  der  havde  forbindelse  med  den 
afdøde  søsters  karakter,  oprindelse  og  liv.  Professor  W.  C.  Clive 
spillede  en  violinsolo  »Melodi  i  F«.  Ældste  Joseph  Fielding 
Smith  af  de  tolvs  råd  holdt  en  trøstende  tale  om  lære  og  tro. 
Lizzie  Thomas  Edwards  sang  »The  Angel's  Serenade«  med  obli- 
gat violin  af  professor  W.  C.  Clive,  Clarence  Eberly  ved  pi- 
anoet og  Dorothy  Bull  ved  orgelet.  Den  sidste  taler  var  præsident 
Heber  J.  Grant,  som  præsiderede  over  den  europæiske  mission 
under  det  meste  af  søster  Widtsoes  mission,  og  som,  altid  med 
et  medfølende  hjerte  for  enken  og  den  fader-  og  moderløse,  gjor- 
de hendes  rninde  og  hendes  familie  den  ære  at  være  til  stede  og 
at  tale  ved  hendes  begravelse.  Han  talte  om  livets  virkelighed 
på  den  anden  side  af  graven  og  evangeliets  evne  til  at  skænlke 
mennesker  lykke.  Professor  J..  H.  Paul  oplæste  en  sympatitil- 
kendegivelse fra  Utah  Universitetet.  Biskop  Charles  W.  Huhl 
fremkom  med  nogle  få  afsluttende  bemærkninger.  Kvartetten 
sang  »The  Christian's  Good  Night«,  og  slulningsbønnen  op- 
sendtes af  ældste  Arthur  Parsons.  Universitetets  flag  vajede  på 
halv  stang  til  hendes  ære.  Det  var  en  lang  rejse,  som  fiskerpigen 
havde  foretaget. 

Således  gik  hun  over  i  den  næste  verden,  hvis  virkelighed  var 
det  sikre  i  hendes  liv-  Hun  havde  været  tro  mod  sin  mand  og 
sine  sønner,  mod  næsten  og  sig  selv  og  mod  sin  himmelske  fa- 
der. Hun  havde  givet  meget  for  at  være  tro  mod  det,  der  var 
overdraget  i  hendes  livs  varetægt,  og  hun  havde  modtaget  meget 
til  gengæld.  Hun  så  med  ydmyghed,  undertiden  med  tvivl,  på  sit 
livsværk;  men  alle,  isom  kendte  hende,  sagde:  »Vel  gjort.«  Herren 
vil  dømme  hende  mildt. 

I  den  ældste  søns  dagbog  kan  man  læse  følgende  den  dag, 
moderen  blev  begravet :  »Hun  var  en  selvopofrende  moder,  loyal 
til  sidste  blodsdråbe.  Hendes  hengivenhed  for  'sandhedens  sag 
var  næsten  ophøjet.  Hun  var  selvopofrende  mere  end  ord  kan 
sige  ifor  sine  egne  og  for  dem,  der  trængte  til  hjælp.  Hendes  for- 
stand var  krystalklar.  De  store  spørgsmål  i  hendes  liv  stod  altid 
for  hende.  Hende  skylder  jeg  min  inspiration.  Tak!  Mange  tak, 
kære  mor.  Farvel,  til  vi  ses  igen  på  det  sidste  stykke  af  den 
uendelige  rejse.« 

KAPITEL  XVII. 

»Tante.« 

Anna  Karine  Gaarden  Widtsoes  saga  kan  kun  sluttes  med  et 
kapitel  om  hendes  søster,  Petroline  Jørgine  Gaarden  —  tante, 
som  hun  med  kærlighed  kaldtes  af  familien.  Disse  to  kvinders 
liv  var  så  sammenflettet  og  sammenvævet,  at  de  syntes  som 
eet.  I  det  meste  af  deres  liv  boede  de  sammen  under  eet  tag 
eller  i  nærheden  af  hinanden.  De  tog  sammen  stilling  til  livets 
spørgsmål,  de  delte  dagens  arbejde  efter  deres  specielle  evner 
og  indstilling;  de  delte  belønningerne  for  livets  anstrengelser. 
De  var  Jonatan  og  David,  imen  holdt  sammen  gennem  de  tætte- 
ste blodets  og  åndens  bånd.  De  foretog  så  at  sige  livsrejsen  arm 
i  arm. 

Petroline  Gaarden  blev  født  den  3.  juli  1953  og  var  således 
fire  år  yngre  end  sin  søster.  Hun  voksede  op  sammen  med  sin 
søster  i  Titran.  Som  ung  pige  blev  hun  sendt  over  til  et  to  års 
kursus  i  en  Teknisk  Skole  på  det  norske  fastland.  Hun  havde 
masser  af  bejlere,  men  i  overensstemmelse  med  familietraditio- 
nen var  det  svært  for  hende  at  træffe  et  valg,  som  hendes  hjerte 
kunne  samtykke  i.  Hun  giftede  sig  aldrig,  men  på  sine  ældre 
dage  blev  hun  beseglet  til  en  god  mand,  der  var  død  længe  i 
forvejen. 

Tante  elskede  sprog  og  litteratur.  Hun  ejede  et  omfattende  ord- 
forråd og  en  bemærkelsesværdig  færdighed  i  at  vælge  og  bruge 
ord  i  sin  tale.  Hendes  uddannelse  i  husholdnings-videnskab  i 
skoletiden  holdt  hendes  interesse  vedlige  livet  igennem  for  hus- 
holdningssager.  Hun  efterlod  sig  en  stor  samling  udklip  fra  for- 
skellige kilder,  som  havde  hendes  særlige  interesse.  Det  var  lære- 
rigt at  konversere  med  hende,  for  hendes  interesser  var  vidt- 
strakte, og  hun  så  på  mennesker  og  forhold  med  en  klog,  klar 
dømmekraft.  Det  var  ikke  let  at  bedrage  hende. 

Tante  var  rolig  og  stille  af  naturen.  Hun  blev  aldrig  vred, 
sjældent  ophidset;  hendes  liv  formede  sig  glat.  Således  dækkede 
hun  let  sin  søsters  aktive,  ivrige  natur,  som  havde  let  til  vrede 
og  lige  så  let  ved  at  tilgive.  Hun  var  den  konstruktive,  søsteren 
den  skabende.  Hun  byggede,  medens  søsteren  var  den,  der 
skabte.  Tante  ville  opspore  nøden,  søsteren  ville  finde  midler  til 

at  afhjælpe  den,  og  de  to  ville  sætte  sig  i  bevægelse  for  at  skaffe 
dem.  Det  var  en  forbavsende  effektiv  kombination. 

Tante  havde  lært  om  Bibelen  fra  barn  af.  Hun  kendte  den 
godt.  Hendes  åndelige  natur  var  vel  udviklet.  Hendes  tro  på  Gud 
og  hans  Søn  var  ubetinget.  Der  var  ingen  langvarig  tvivl.  Af  na- 
tur var  hun  tilbøjelig  til  at  holde  fast  ved  idet,  som  hun  havde 
lært  var  rigtigt.  Da  det  gengivne  evangelium  kom  til  familien, 
tog  det  hende  adskillig  flere  år  end  søsteren  at  overbevise  sig 
om,  at  det  nye  budskab  virkelig  var  fra  Herren.  Hun  var  i  be- 
siddelse af  stædig  beslutning,  som  gjorde  det  umuligt  at  drive 
hende  ind  i  nogen  tro  eller  handling.  Da  hun  derfor  til  sidst 
havde  slået  fast  for  sig  selv,  at  Joseph  Smith  var  guddommelig 
kaldt,  var  der  ikke  nogen  vaklen,  ingen  ændring,  intet  kom- 
promis —  evangeliets  vej  var  hendes  vej. 

Hun  blev  døbt  til  kirken  d.  23.  september  1883.  Snart  efter  emi- 
grerede hun  til  Amerika,  idet  hun  afsejlede  på  S.  S.  Wisconsin 
fra  Liverpool  den  20.  juni  1885  og  ankom  til  New  York  den  1. 
juli  og  til  Salt  Lake  City  den  7.  juli  1885.  15.  april  1887  modtog 
hun  sin  begavelse  i  Logan  templet.  Hendes  dåbsdag  og  dagen 
for  hendes  egen  begavelse  var  store  i  hendes  livs  bog. 

Da  søstrene  var  på  deres  lange  mission,  var  tante  ofte  nødt  til 
på  grund  af  sit  mindre  gode  helbred  at  blive  hjemme  en  dag 
eller  to,  og  dog  var  det  hende,  der  med  aldrig  svigtende  troskab 
og  uden  een  dags  afbrydelse,  førte  deres  dagbøger-  Hun  samlede 
og  formede,  medens  hendes  virksomme  søster  affyrede  de  kug- 
ler, der  var  blevet  støbt.  Hendes  glæde  ved  at  forkynde  evange- 
liske sandheder  var  uden  grænser. 

Fra  hendes  tidlige  ungdom  havde  hendes  helbred  ikke  været 
godt.  I  mange  år  kunne  hun  ikke  udføre  alle  livets  pligter  på 
grund  af  sin  legemlige  svaghed.  Men  efterhånden  som  hun  blev 
ældre,  blev  hendes  helbred  bedre;  skønt  hun  aldrig  var  robust, 
overlevede  hun  dog  sin  kraftigere  og  sundere  søster  i  ti  år. 
Hvis  tante  havde  været  mere  robust  af  naturen,  ville  hun  utvivl- 
somt have  påtaget  sig  meget  mere,  end  hun  gjorde. 

Da  hun  ikke  selv  havde  nogen  børn,  blev  hendes  søsters  søn- 
ner og  børnebørn  genstand  for  hendes  kærlighed.  Hun  ville  ikke 
bo  sammen  med  dem;  dertil  var  hun  for  uafhængig;  hun  for- 
agtede unødvendig  hjælp,  og  hendes  liv  var,  når  alt  kom  til  alt, 
hendes  eget.  Men  når  der  trængtes  til  hende,  var  hun  altid  parat. 
Til  fødselsdage,  helligdage  og  ved  festlige  lejligheder  kunne  man 
altid  være  sikker  på,  at  tante  ville  skaffe  noget,  som  alle  nød. 
Begge  søstre  var  gode  til  at  lave  mad.  Ved  disse  specielle  lejlig- 
heder var  der  en  overflod  af  lækre  retter,  der  var  blevet  tilbe- 
redt med  megen  omhu,  og  som  repræsenterede  de  nordeuropæi- 
ske landes  højt  udviklede  kogekunst.  Når  tante  kom,  slikkede  alle 
sig  om  munden- 

Denne  elskelige,  fredsommelige  kvinde  levede  hele  sit  liv  for 

andre.  Hun  var  tilfreds  med  at  stå  i  skyggen  og  lade  andre  sole 
sig  i  deres  glans.  Dog  var  der  ikke  noget  selvbedrag  ved  hende. 
Hun  kendte  sine  rettigheder. 

Hun  stod  ved  sin  søsters  dødsleje.  Adskillelsen  gjorde  tante 
meget  ensom.  Hun  holdt  meget  klogt  på  at  ville  bo  for  sig  selv. 
Tempelarbejde  optog  hendes  tid  fra  da  af  som  aldrig  før.  Hun 
ordnede  de  genealogiske  data,  som  var  blevet  samlet  af  søsteren 
og  hende  selv.  På  samme  tid  overværede  hun  sine  møder  i  Kvin- 
delig hjælpeforening  og  udførte  sine  andre  kirkelige  pligter. 
Hun  overværede  regelmæssigt  de  skandinaviske  møder  og  mø- 
derne i  tabernaklet.  Især  tiltrak  de  sidste  hende.  Hun  læste  me- 
get- Hendes  gamle  stjerner  (Skandinaviens  Stjerne)  var  helt  op- 
slidte af  hyppig  brug.  Hun  fyldte  sit  liv  med  værdige  pligter. 
Men  hun  savnede  hele  tiden  sin  søsters  selskab,  den  søster,  som 
hun  så  længe  havde  støttet  sig  til. 

Hun  skulle  endda  få  endnu  et  chok.  Næsten  to  år  efter  søste- 
rens død,  døde  hendes  elskede  nevø  Osborne  pludseligt.  Han 
var  den  yngste  af  enkens  sønner  og  var  krøbet  ind  i  tantes  hjer- 
te, som  om  han  var  hendes  egen.  Hun  sørgede  meget  over  hans 
død,  men  evangeliet  kom  hende  til  hjælp.  I  mellemtiden  gik  det 
hurtigt  ned  ad  bakke  med  hendes  helbred. 

Hun  og  John  var  nu  de  eneste,  der  var  tilbage  af  emigrant- 
familien. De  kom  ofte  sammen,  og  tante  aflagde  hyppigt  besøg 
hos  de  to  drenges  familier.  John  blev  kaldt  til  de  Tolvs  Råd,  hvad 
der  var  hende  en  stor  glæde,  men  hvad  der  også  bevirkede,  at 
besøgene  blev  mindre  hyppige  på  grund  af  hans  rejser.  Alligevel 
blev  festdagene  fejret  som  før,  med  tante  på  hæderspladsen. 

I  efteråret  1927  blev  John  udpeget  til  at  præsidere  over  den 
europæiske  mission-  Tante  følte  sig  ikke  stærk  nok  til  at  tage 
med  ham  og  besluttede  sig  til  at  blive  hjemme.  Således  var  hun 
på  sine  gamle  dage  og  svækket  af  sygdom  det  eneste  tilbage- 
værende medlem  af  den  oprindelige  familie,  som  nu  var  i  hendes 
andet  fædreland.  Hendes  breve  afslører  hendes  ensomhed.  John 
var  den  eneste  tilbageværende,  som  kunne  tale  med  hende  om 
fortiden,  der  var  hende  så  kær.  Men  hun  frydede  sig  over,  at 
John  fik  privilegiet  til  at  forkynde  evangeliet  blandt  de  europæi- 
ske nationer. 

Hendes  helbred  blev  dårligere.  Hun  var  parat  til  at  gå  ind  i 
den  anden  verden.  Hun  blev  plejet  med  kærlighed  og  ømhed  af 
Lucy  Gates  Bowen  og  Albert  E.  Bowen,  Johns  svigerinde  og  svo- 
ger, som  i  mange  uger  plejede  hende  i  deres  hjem.  Andre  venner 
hjalp  hende  også. 

Til  sidst  havde  legemet  ikke  mere  modstandskraft.Enden  var 
nær.  »Herre,  lad  mig  gå«,  bad  hun-  »Jeg  vil  gerne  gå  til  min  sø- 
ster«. Døden  kom,  medens  tro  og  kærlighed  var  på  hendes  læber, 
den  11.  april  1929,  i  en  alder  af  75  år  og  ni  måneder. 

Tantes  begravelse  foregik  fra  syttende  ward  søndag  den  14. 

april  1929,  Der  blev  udført  et  smukt  program,  der  var  en  elskelig 
karakter  værdig.  Blandt  andre  var  præsident  Anthony  W.  Ivins, 
der  elskede  mennesker,  til  stede  for  at  vise  hende  den  sidste  ære. 

Det  norske  kor  sang  smukt  (Silent  Night) ;  derefter  en  kvartet, 
bestående  af  Hyrum  J.  Christiansen,  Agnes  Olsen  Thomas  og  Bro- 
der og  søster  Ole  Guldbrandsen  (O,  min  Fader  og  Skal  vi  mødes 
hist  ved  Floden);  og  ind  imellem  talerne  var  der  en  sangsolo 
(Home  So  Blessed)  af  Hyrum  J.  Christiansen  og  en  violinsolo  af 
Alice  Anderson,  akkompagneret  af  Becky  Almond. 

Der  blev  talt  trøstende  af  Arnt  Engh,  Andrew  Jenson,  Albert 
E.  Bowen  og  Nicholas  G-  Smith,  der  var  tantes  biskop.  Præsi- 
dent Ivins  holdt  selve  begravelsestalen. 

Ånden  ved  denne  højtidelighed  var  dejlig  og  fredelig,  akkurat 
ligesom!  tantes  natur. 

Graven  blev  indviet  af  Jacob  F.  Gates. 

Tante  kunne  ikke  have  ønsket  sig  en  smukkere  begravelse,  og 
hun  ville,  i  sin  ligefremme  ærlighed,  have  været  taknemmelig  for 
hvad  som  helst,  de  efterladte  kunne  gøre  for  hende.  En  karakter 
som  tante  gør  jorden  yndig  og  giver  os  forsikring  om,  at  menne- 
sket i  virkeligheden  er  skabt  i  Guds  billede. 

John  var  langt  borte  på  den  anden  side  havet,  da  tante  døde; 
men  hendes  søster  Anna  og  nevøen  Osborne,  der  længe  havde 
været  i  åndeverdenen,  var  sandsynligvis  nær.  Den  timelige  og 
åndelige  verden  er  ikke  så  langt  fra  hinanden.  Det  må  have  væ- 
ret et  herligt  'møde  på  den  anden  side,  da  de  to  søstre,  der  længe 
havde  været  sammen  på  jorden,  omfavnede  hinanden  hjerteligt 
ved  begyndelsen  af  en  evig  forening. 

Så  var  der  kun  en  tilbage  af  familien,  som  enkens  sandheds- 
søgen  havde  ført  til  det  vestlige  Zion.  Men  han  var  ikke  alene. 
Han  havde  sin  egen  familie;  hans  broders  faimilie  var  nær,  og 
han  boede  mellem  venner,  midt  imellem  sin  kirkes  elskede  folk, 
der  er  som  een  stor  familie,  hvis  mage  man  ikke  kan  finde 
nogetsteds..  Han  forstod  livets  evighed.  Han  glædede  sig  med 
inderlig  taknemmelighed  over,  at  enken  og  hendes  familie  var 
blevet  fanget  i  evangeliets  net. 

KAPITEL  XVIII. 

En  kort  hyldest. 

Ved  søster  Petroline  J.  Gaardens  begravelse  sammenfattede 
ældste  Albert  E.  Bowen  enken  og  hendes  søsters  liv  i  rørende, 
velvalgte  ord: 

»For  mere  end  fyrretyve  år  siden;  ko>m  der  til  denne  stat  to 
kvinder,  der  i  hånden  havde  to  simå,  faderløse  drenge.  De  ejede 
intet  af  nogen  art.  Alt  dette  havde  de  efterladt  i  Norge,  hvorfra 
de  var  kommet,  men  de  var  rige  i  forsætter  og  tro  og  på  de  egen- 
skaber, som  skaber  mænd  og  kvinder.  De  var  usædvanlig  velud- 
rustede. Og  i  dette  fremmede  land  mellem  fremmede  mennesker 

med  andre  skikke  og  et  nyt  sprog  slog  de  sig  ned  for  at  ud- 
kæmpe livets  kamp. 

De  havde  traditioner,  og  en  af  disse  traditioner  var,  at  dren- 
gene i  den  familie  måtte  have  en  god  skoleuddannelse  og  op- 
læres til  at  gøre  nytte,  og  de  to  enlige  kvinder  påtog  sig  det 
hverv  at  give  disse  to  drenge  den  uddannelse,  der  ville  gøre  dem 
til  nyttige  mænd  her  i  livet.  De  arbejdede  med  nål  og  tråd,  de 
sled  med  alt,  hvad  der  kunne  give  dem  lidt  penge  for  at  de 
kunne  udføre  den  store  opgave,  de  havde  sat  sig  —  og  deres  ar- 
bejde blev  belønnet  i  rigeste  mål.  Disse  drenge  benyttede  sig  af 
alle  muligheder,  der  hlev  givet  dem.  De  studerede,  de  gjorde  sig 
umage,  og  det  varede  ikke  længe,  førend  de  var  kendte  mænd. 
Blandt  deres  kammerater  blev  de  set  op  til  som  mønstre  på  lær- 
dom og  dåd. 

Det  var  ikke  nok,  at  de  fik  den  skolegang,  som  Utah  på  denne 
tid  kunne  give,  men  de  måtte  tage  derhen,  hvor  det  bedste  i  lan- 
det 'kunne  fås  og  der  fuldkommengøre  sig  yderligere  for  at  leve 
et  nyttigt  liv.  Og  medens  de  kæmpede  for  at  lære,  kæmpede 
disse  to  kvinder  for  at  understøtte  dem.  Men  da  det  arbejde  var 
gjort  og  drengene  havde  nået  deres  mål,  for  så  vidt  som  den 
blotte  forberedelse  til  dette  liv  angår,  så  var  det  deres  opgave  at 
tage  sig  af  de  kvinder,  der  havde  taget  sig  af  dem.  Og  det  er 
vidunderligt  at  kunne  slige,  at  de  satte  pris  på  det,  som  var  blevet 
gjort  for  dem  og  tilbagebetalte  det  hundrede  fold,  fordi  disse 
kvinder  fra  det  øjeblik,  da  drengene  begyndte  på  deres  egen 
karriere,  aldrig  mere  behøvede  at  slide  og  slæbe. 

Måske  kunne  et  menneske  ikke  opleve  noget,  der  var  mere 
bittert  end  at  se  en,  for  hvem  det  havde  kæmpet,  vende  sig  bort 
fra  det,  og  intet  er  lifligere  end  at  se  troskab  blive  belønnet  med 
troskab  og  påskønnelse.  Og  det  har  været  denne  lille  families 
lod,  som  for  så  mange  år  siden  kom  til  disse  dale.  Disse  to  små 
drenge,  som  blev  skydeskive  for  spot,  fordi  de  ikke  kunne  tale 
vort  sprog,  har  sat  deres  mærkej  blandt  folket  i  denne  stat,  de 
omliggende  stater  og  i  hele  landet,  som  enhver  ville  have  været 
stolt  af  at  have  sat.  Ved  deres  flid,  intelligens  og  gennem  an- 
vendelsen af  deres  talenter  har  de  skænket  dette  land,  hvori  vi 
lever,  kundskab,  som  har  velsignet  land  og  folk  og  vil  fortsætte 
med  at  velsigne  det  gennem  kommende  generationer  —  ikke  no- 
get forbigående  eller  forgængeligt,  men  noget,  der  har  velsignet 
menneskeheden.  Jeg  ville  hellere  være  forfatter  til  de  bøger,  de 
har  skrevet,  ophavet  til  den  forskning,  de  har  ledet  og  den  kund- 
skab, de  har  sikænket  verden,  end  at  eje  alle  Krøsus'  rigdomme. 

Og  denne  gode  kvinde,  hvis  jordiske  levninger  ligger  her  i 
dag,  er  en  af  de  kvinder,  hvis  livsarbejde  gjorde  det  muligt,  at 
disse  drenge  nåede,  hvad  de  gjorde.  Vil  nogen  vove  at  sige,  at 
hendes  liv  ikke  har  været  rigt?  Og  nu  er  hun  blevet  svag  og 
hendes  legeme  opslidt,  og  de  fleste  af  hendes  venner  er  på  den 

404 

»Skandinaviens  Stjerne«  i  hvert  hjem! 


anden  side-  Hendes  liv  er  tilende,  og  hvilken  velsignelse  er  det 
ikke  at  hun  kunne  lægge  sig  ned  for  at  hvile.  Det  er  ikke  en  dag, 
dia  vi  slkal  sørge.  Det  er  en  glædens  dag,  at  når  menneskets  le- 
geme er  blevet  svagt  og  sygdom  har  overvundet  dets  fysiske 
kraft,  og  det  ikke  længere  er  i  stand  til  at  pasise  sig  selv,  at  det 
kan  blive  afløst  for  det  altsammen  ved  at  lægge  sig  til  at  sove. 

Må  Gud  hjælpe  os  med  forstående  hjerter  og  med  ønsket 
om  laltid  at  gøre  vor  del  lige  så  smukt  og  lige  så  godt,  som  denne 
kvinde  har  udført  sin  del,  beder  jeg  om  i  Jesu  Kristi  navn. 

Aimen«. 

EPILOG 

Den  kvinde,  hvis  historie  er  blevet  fortalt  her,  er  en  af  titu- 
sinder, som  i  disse  sidste  dage  alvorligt  søgte  efter  sandheden, 
lykkeligvis  fandt  den,  antog  den  modigt  og  blev  ført  til  nye 
steder,  hvor  de,  til  trods  for  mange  prøver,  fandt  nye  store  glæ- 
der i  livet. 

Historien,  der  er  fortalt  heri,  kan  derfor  læses  som  sagaen  om 
en  glorværdig  og  berømmelig  mængde  mennesker,  som  er  blevet 
fanget  i  evangeliets  net.  For  denne  hær  af  strålende  mænd  og 
kvinder  bøjer  vi  os  i  beundring  og  taknemmelighed.  Må  mindet 
om  deres  store  tro  og  flittige  arbejde  bestandig  hvile  i  de  kom- 
mende generationers  hjerter! 

PROFETEN  JOSEPH  SMITHS  LÆRDOMME 

udvalgt  og  ordnet  af  Joseph  Fielding  Smith 
vil  nu  udkomme  på  dansk.  Den  er  oversat  af  Orson  B.  West  og 
fås  i  to  udgaver: 

indbundet  i  stift  shirtingsbind     kr.  6,00 

indbundet  i  blødt  kunstlæder  kr.  6.50 

begge  sorte  med  guldtryk  på  ryggen. 

Bogen  kan  bestilles  ved  indsendelse  af  beløbet  på  postgiro 
333.38,  CHURCH  OF  JESUS  CHRIST  OF  LATTER-DAY  SAINTS, 
Priorvej  12,  København  F.  På  talonen  bedes  nøjagtigt  anført 
»Profeten  Joseph  Smiths  lærdomme«  samt  hvilken  indbinding 
der  ønskes. 

Toppen  af  Træet 

af  Jane  Renshaw. 

»Christian  Bang,  hvor  kunne  du?«  hulkede  Jette.  »Hvad  skal  vi  gøre 
uden  julenissen  i  toppen  af  juletræet?« 

Jette  kastede  sine  julepakker  på  sofaen,  lagde  sig  på  knæ  og  samlede 
de  småbitte  stykker  rødt  stof  og  stumper  af  uldgarn  op  i  sit  skød. 

Christian  hang  med  hovedet.  Hans  lille  hvide  hundehvalp  klynkede 
og  dukkede  sig  bag  sofaen. 

»Det  var  ikke  mig,  der  gjorde  det,«  protesterede  drengen,  medens 
han  strøg  håret  væk  fra  øjnene.  »Det  var  Trofast.  Jeg  lod  ham  være 
alene  et  par  minutter,  medens  jeg  hentede  en  æske  ned  fra  loftet.« 

»Og  hvad  havde  du  at  gøre  med  at  hente  julestadsen  ned  to  dage 
før  jul?«  spurgte  Jette,  idet  hun  satte  sig  tilbage  på  hælene  og  stirrede 
op  på  sin  yngre  broder. 

»Jeg  ville  hjælpe.  Poul  var  ude  og  save  brænde.  Du  var  i  byen.  Mor 
bagte  og  havde  køkkendøren  lukket.  Jeg  troede,  at  hvis  jeg  tog  æsker- 
ne ned  — « 

Jette  hørte  ikke  mere.  Med  tålmodige  fingre  samlede  hun  de  lasede 
små  røde  stykker  tøj  sammen,  indtil  de  så  ud  som  en  miniature-frakke 
og  et  par  små  bitte  bukser. 

»Stakkels  julenisse«,  mumlede  hun.  »Hans  mund  vil  aldrig  smile 
igen.  Hans  skæg  er  fuldstændig  væk.  Han  har  gynget  i  selve  toppen 
af  vort  juletræ,  så  længe  jeg  kan  huske!« 

Christian  knælede  ned  ved  siden  af  sin  søster  og  rakte  hende  et 
stykke  af  en  lille  træsko  og  et  stykke  hvidt  uldgarn.  »Jeg  er  virkelig 
ked  af  det,  Jette.  Jeg  troede  bare,  jeg  kunne  gøre  lidt.  Trofast  har  in- 
gen forstand.  Han  troede,  at  nissen  var  ligesom  de  udstoppede  dyr, 
som  han  gerne  må  flå  i  stykker.« 

Da  Trofast  hørte  sit  navn,  stak  han  et  hængende  øre  og  et  lille 
rundt  øje  frem  bag  sofaen.  Christian  slog  sig  eftertrykkeligt  på  sine 
knæ.  »Slemme  hund,«  skændte  han.  Øre  og  øje  forsvandt  omgående. 

Jette  sukkede  og  rejste  sig.  »Det  er  ingen  nytte  til,  Christian.  Han 
bliver  aldrig  til  nisse  mere.  Ved  mor  det?  Hun  har  selv  lavet  ham, 
før  Poul  blev  født.« 

»Nej,«  tilstod  Christian.  »Det  skete  lige  før  du  kom  ind.«  Med  beden- 
de stemme  tilføjede  han:  »Jette,  jeg  vil  give  dig  en  appelsin,  hvis  du 
vil  lade  være  at  fortælle  mor  det  —  ikke  før  efter  middag.  Hun  har 
frygtelig  travlt  nu  og  er  temmelig  gnaven.  Vil  du  ikke  nok?  — « 

Jette  ventede  længe  med  at  svare.  Christian  så  forhåbningsfuldt 
på  hende,  medens  hun  gik  hen  til  sofaen,  tog  en  pakke  ud  af  dens 
papir  og  fyldte  papiret  med  resterne  af  nissen. 

»Tag  det«,  sagde  hun  og  kastede  det  sammenkrøllede  papir  til  Chri- 
stian. »Hemmeligheden  er  din  og  Trofasts.  Jeg  kender  ikke  noget 
til  det.« 

Minutterne  sneglede  sig  afsted  inden  middag.  Christian  sad  og  ke- 

406 

»Skandinaviens  Stjerne«  i  hvert  hjem! 


dede  sig  i  dagligstuen,  han  turde  ikke  lade  resterne  af  nissen  ligge 
ubevogtede.  Når  han  forknyt  gik  rundt  om  æskerne  med  julestadsen, 
gned  Trofast  sig  op  ad  ham.  Når  han  smed  sig  på  sofaen  eller  en  stol, 
lagde  Trofast  sig  ved  siden  af  ham  og  logrede  svagt  med  halen. 

Til  sidst  blev  lysene  tændt  i  spisestuen.  Christian  hørte  Jette  skram- 
le med  tallerkener  og  sølvtøj.  Nu  kom  far  ind  ad  fordøren,  idet  han 
børstede  sneen  af  sin  overfrakke  med  avisen. 

»Er  maden  færdig?»  brummede  han,  som  Christian  havde  hørt  det 
tusinder  af  gange.  Men  denne  gang  krympede  han  sig,  da  far  klappede 
ham  på  ryggen  og  gned  Trofasts  øre. 

Da  Poul  altid  var  sent  på  det,  ventede  Christian  for  at  gå  ind  i  ly 
af  sin  store  broder,  da  han  sjokkede  forbi  dagligstuen  ind  i  spisestuens 
tummel  og  snakken.  Da  Christian  smuttede  ind  på  sin  plads  ved  siden 
af  mor,  følte  han  Trofasts  kolde  snude  mod  sit  ben.  Han  var  ikke 
helt  alene. 

Hvor  langsomt  dog  familien  spiste  i  aften!  For  Christian  syntes  kø- 
det som  læder.  Kartoflerne  var  klamme  og  rå;  grøntsagerne  uden  smag 
blev  stikkende  i  halsen  på  ham. 

Da  mor  puffede  til  ham  og  hviskede:  »Æblekage  til  dessert«,  kunne 
Christian  ikke  holde  det  ud  mere. 

»Julenissen  er  borte«,  brast  det  ud  af  ham.  »Trofast  har  bidt  ham 
i  stykker.  Jeg  fik  ikke  standset  ham  tidligt  nok.« 

Knive  og  gafler  glimtede  i  luften.  Ingen  sagde  noget.  Christian  lod 
den  genstridige  hårtop  falde  ned  over  øjnene.  Trofast  klynkede  sagte. 

»Nå,  så  du  har  gjort  det,  du  og  den  tossede  hund,«  brummede  Poul. 
»Hvordan  kan  vi  pynte  juletræ  uden  julenissen?  Han  hører  til  på 
den  øverste  gren.« 

Far  rømmede  sig.  »Søn,  hvad  gjorde  du  og  Trofast  oppe  på  loftet, 
hvor  julenissen  lå  gemt?« 

»De  tog  æskerne  med  julestadsen  ned,«  forklarede  Jette. 

»Det  var  virkelig  betænksomt  gjort,«  sagde  mor. 

Christian  sendte  hende  et  usikkert  smil.  Det  var  ikke  så  slemt,  som 
han  havde  ventet.  Mor  var  på  hans  side. 

Far  gned  sin  hage.  »Kan  vi  reparere  den  gamle  fyr?«  ønskede  han 
at  vide. 

»Åh,  nej,«  svarede  Jette,  »Han  er  revet  helt  i  stykker.  Vis  dem  det, 
Christian.« 

Genert  trak  Christian  det  krøllede  papir  frem.  På  bordet  lagde  han 
de  stumper,  der  havde  været  julenissen. 

»Han  er  helt  færdig,«  afgjorde  Poul,  medens  familien  stirrede  på 
den  rørende  bunke. 

Det  var  mor,  som  brød  tavsheden.  »Ved  I  hvad,  børn,  jeg  synes,  I 
er  vokset  fra  julenissen.  Da  far  og  jeg  blev  gift,  havde  vi  ikke  mange 
penge  til  julestads.  Derfor  lavede  jeg  julenissen  til  toppen  af  træet. 
Da  I  var  små,  så  han  ned  på  jer,  medens  han  lystigt  gyngede  i  den 
øverste  gren.  Men  nu  er  I  allesammen  voksne  og  — « 

Christian  skubbede  tjavsen  væk  fra  øjnene  og  lo.  Mor  kaldte  ham 
voksen,  efter  alt  det  postyr,  han  havde  forårsaget! 

»En  glimrende  idé«,  tilføjede  far.  Famlende  i  sin  lomme  trak  han 
tre  5-kronesedler  frem.  »Vi  vil  lade  jer  børn  afgøre,  hvad  der  skal  i 
toppen  af  træet  i  år.  Jeg  giver  jer  hver  en  5-kroneseddel.  Lad  os  se, 
hvem  der  køber,  låner  eller  laver  den  bedste  ting  til  at  sætte  i  toppen 
af  træet.  I  morgen  aften  er  sidste  frist.  Så  vil  vi  lave  en  familieaf- 
stemning, før  vi  hænger  den  på  træet.« 

Jette  og  Poul  rakte  ud  efter  deres  5-kroneseddel.  Far  måtte  stikke 
Christians  ind  i  hånden  på  ham  og  lukke  fingrene  om  den. 

Før  Christian  smagte  sin  tallerkenfuld  med  æblekage,  lænede  han 
sig  ned  og  klappede  kærligt  Trofast.  Hele  familien  lo,  da  de  små  hur- 
tige slag  fra  Trofasts  hale  gav  genlyd  i  stuen. 

Trofasts  hale  blev  ved  med  at  logre  næste  dag,  så  glad  var  han  over 
at  være  taget  til  nåde  igen,  så  henrykt  over  al  den  tummel,  der  fyldte 
huset.  Om  eftermiddagen  kunne  Christian  ikke  længere  glæde  sig  over 
Trofasts  logrende  hale.  I  stedet  for  var  der  en  bekymret  rynke  mellem 
hans  to  grå  øjne.  Han  havde  ikke  tænkt  på  en  eneste  ting,  han  kunne 
købe,  låne  eller  lave  til  toppen  af  juletræet. 

»Kom,  Trofast«,  hviskede  han  til  hvalpen.  »Lad  os  gå  ned  ad  gaden. 
I  et  af  alle  de  vinduer  må  der  være  den  rigtige  ting  til  at  tage  jule- 
nissens plads«. 

Omhyggeligt  foldede  Christian  pengesedlen  sammen  og  stak  den 
ned  i  et  hjørne  af  en  af  lommerne  på  sin  skidragt.  Ovenpå  lagde  han 
et  rent  hvidt  lommetørklæde  til  at  holde  på  den.  Utålmodigt  skrabede 
Trofast  på  gadedøren,  medens  dens  herre  trak  støvler  på  og  knappede 
sin  skihue  ned  om  ørene.  Trofast  gik  i  til  halsen  i  sneen,  så  snart 
gadedøren  blev  åbnet.  Henrykt  sprang  den  op  i  luften  og  ned  på  den 
hvide  pude  af  sne. 

»Åh,  nej,  lad  være  med  det,»  skændte  Christian,  tog  sit  lommetør- 
klæde op  og  gned  sneen  af  Trofasts  knurhår.  »Vi  kan  ikke  lege  i  sneen 
i  eftermiddag.  Du  og  jeg  har  arbejde  at  udføre  ■ —  juletræs-arbejde.« 

Butikkerne,  der  alle  summede  af  juleforventningens  travlhed  og  op- 
hidselse, kaldte  på  Christian.  De  syntes  at  vente  på  en  betydningsfuld 
kunde,  der  havde  en  hel  5-kroneseddel  at  bruge.  Christian  greb  i  sin 
lomme  for  at  føle  sin  rigdom.  Hans  fingre  følte  ikke  nogen  raslen  af 
papir.  Han  hørte  ikke  nogen  beroligende  knirken.  5-kronesedlen  kunne 
da  ikke  være  borte? 

Christian  faldt  tungt  ned  på  den  snefyldte  kantsten.  Medens  Trofast 
slikkede  hans  ansigt,  vendte  han  foret  ud  af  lommen.  Kun  et  vådt 
lommetørklæde  lå  i  hans  skød. 

»Åh,  Trofast,  Trofast«,  stønnede  han.  »Vi  har  gjort  det  igen.  Først 
julenissen.  Nu  fars  5-kroneseddel.  Nu  vil  de  da  tro,  vi  er  nogle  patte- 
børn.« 

Idet  han  sank  en  klump  i  halsen,  vendte  Christian  sig  om  for  at 
følge  sine  fodspor  tilbage  i  sneen.  Han  havde  gnedet  Trofasts  hoved 

med  lommetørklædet.  Måske  var  sedlen  faldet  ud  den  gang.  Et  eller 
andet  sted  på  vejen  måtte  der  ligge  en  sammenkrøllet  grøn  seddel  på 
den  hvide  sne. 

Christian  så  ikke  noget  foran  sig,  så  bøjet  var  hans  hoved,  så  nøje 
var  hans  øjne  fæstet  på  jorden.  Uden  varsel  stødte  noget  hårdt  imod 
ham.  Som  en  gymnastikkølle  væltede  han  omkuld.  Sne  fyldte  hans 
næse,  hans  mund,  hans  øjne. 

Idet  han  rullede  omkring  og  kom  op  på  sine  knæ,  stirrede  han  lige 
ind  i  ansigtet  på  Stefan  fra  hans  egen  klasse.  Begge  drengene  åbnede 
munden  for  at  sige  noget.  Ikke  andet  end  sne  kom  ud.  Trofast  knurre- 
de, snappede  efter  Stefans  slidte  frakke  og  logrede  så  med  halen. 

Christian  fik  først  vejret.  »Jeg  så  dig  ikke,  Stefan.  Jeg  så  ned  for  — « 

»Det  gjorde  jeg  også,«  lo  Stefan.  »Se,  hvad  jeg  lige  har  fundet.  Jeg 
så  og  så  for  at  være  sikker  på,  at  det  var  rigtigt.« 

Stefan  strakte  sin  røde,  ru  hånd  frem.  På  håndfladen  lå  en  sammen- 
krøllet grøn  5-kroneseddel.  Sedlen  til  at  købe  den  særlige  pynt  til  top- 
pen af  deres  juletræ. 

»Jeg  kan  ikke  tro  det,«  tilstod  Stefan.  »Nu  kan  jeg  købe  mor  en  jule- 
gave. En  æggepisker,  som  kan  snurre  rundt,  og  som  vil  hjælpe  hende 
hver  dag,  når  hun  skal  lave  mad.« 

»Men  det  er  min  5-kroneseddel«,  protesterede  Christian.  »Jeg  har 
lige  tabt  den  — «.  De  sidste  ord  blev  stikkende,  da  Christian  så  Stefan 
svælge  og  hastigt  gnide  sine  øjne,  der  fyldtes  med  tårer. 

»Hvad  siger  du,  Christian?«  stammede  Stefan,  idet  han  lukkede  sin 
knyttede  hånd  om  den  grønne  seddel. 

»Hvad  var  det,  du  ville  købe  til  din  mor?«  spurgte  Christian,  idet 
han  gemte  sin  knyttede  hånd  i  lommen.  Han  kunne  ikke  tage  den 
5-kroneseddel.  Ikke  endnu. 

Stefans  øjne  var  klare  igen,  da  han  forklarede.  »Hvert  år  bager 
mor  kager  til  os  og  hænger  dem  på  træet  som  pynt  og  gaver.  Jeg  ville 
gerne  overraske  hende  og  købe  en  æggepisker.  Så  kunne  hun  få  tid 
til  at  være  inde  i  stuen  hele  tiden,  medens  vi  morer  os  til  jul.« 

»Julegaver?  Får  I  ikke  legetøj?  Hvorfor  en  æggepisker?«  Spørgs- 
målene tumlede  over  hinanden,  før  Christian  kunne  standse  dem. 

»Jo,  ser  du  — «,  begyndte  Stefan,  idet  han  børstede  sneen  af  sit  la- 
sede ærme,  medens  han  talte.  »Vi  er  syv  børn.  Alt  for  mange  til  lege- 
tøj. Men  mor  laver  nogle  ganske  særlige  kager.  De  er  sprøde  ligesom 
jeres  kager,  men  de  er  allesammen  af  form  som  julefigurerne  • —  ka- 
meler, æsler  og  lam,  vise  mænd  og  hyrder.  Den  bedste  kage  er  den 
store  stjerne,  som  hænger  i  toppen  af  træet.  Den  er  dækket  med  sølv- 
stænk, som  får  den  til  at  funkle.  I  år  kan  jeg  prøve  at  vinde  stjernen 
helt  for  mig  selv,  fordi  jeg  er  ni  år,«  og  Stefan  udstødte  et  dybt,  lykke- 
ligt suk. 

»Det  lyder  vidunderligt«,  indrømmede  Christian,  idet  han  skubbe- 
de Trofasts  våde  snude  væk  fra  sit  ansigt.  »Hvorledes  vinder  man 
stjernen?« 

»Ved  at  være  den  bedste  til  at  fortælle  jule-evangeliet,  medens  fa- 
milien sidder  rundt  om  træet  og  lytter.  Jeg  var  netop  ved  at  øve  mig 
på  det  sted  med  »Jeg  forkynder  eder  en  stor  glæde«,  da  jeg  så  ned  på 
sneen,  og  der  lå  5-kronesedlen.  Mor  vil  sikkert  blive  glad  for  sin  ægge- 
pisker,  med  mindre  — «,  Stefan  så  på  Christian  med  sine  alvorlige, 
blå  øjne  ■ —  »med  mindre  du  mener,  hvad  du  sagde  om  sedlen.  Er  det 
din,  Christian?« 

Et  øjeblik  kunne  Christian  ikke  svare.  5-kronesedlen  betød  ikke  så 
meget  for  hans  eget  juletræ.  Jette  og  Poul  ville  finde  noget,  der  kunne 
tage  nissens  plads.  Men  for  Stefans  træ  — ?  Det  var  noget  andet!  Uden 
sedlen  kunne  Stefan  slet  ikke  købe  æggepiskeren. 

»Jeg  ved  det  ikke,  Stefan,«  sagde  Christian,  idet  han  langsomt  rejste 
sig  fra  sneen.  »Måske  er  det  og  måske  ikke.  Måske  har  jeg  ladet  min 
ligge  hjemme  på  bordet.  Du  må  hellere  tage  den  i  lommen.  Den,  som 
finder  noget,  skal  beholde  det,  siger  jeg  altid.« 

»Åh,  Christian,  det  var  dejligt.  Det  skal  blive  den  bedste  jul,  vi  no- 
gensinde har  haft.  Ih,  jeg  må  skynde  mig  og  købe  mine  julegaver.«  Ste- 

fan  knugede  Christians  hånd.  Han  klappede  Trofasts  hoved.  Hverken 
drengen  eller  hunden  havde  tid  til  at  sige  farvel.  Af  Stefan  var  der  in- 
tet andet  tilbage  end  sporene  i  sneen. 

Mindet  om  Stefans  smil,  Stefans  varme  håndtryk,  gjorde  Christian 
glad  hele  eftermiddagen.  Ikke  før  spisetid  følte  han  en  underlig  gysen 
løbe  koldt  ned  ad  ryggen.  Hvad  skulle  han  gøre,  når  Poul  og  Jette 
kom  frem  med  deres  overraskelser  i  stedet  for  julenissen?  Hvorledes 
kunne  han  forklare  far  om  5-kronesedlen? 

Tiden  for  pyntningen  af  juletræet  kom,  før  Christian  havde  fundet 
noget  svar.  Så  havde  de  brug  for  ham  allevegne.  Han  havde  slet  ikke 
tid  til  at  tænke. 

»Christian,  ræk  mig  et  rødt  lys,«  kaldte  far  fra  sit  hjørne. 

»Nogle  lange  istappe  herop«,  råbte  Poul  fra  toppen  af  stigen. 

Jette  lagde  en  blå  kugle  i  hans  hånd.  »Hold  denne,  Christian,  me- 
dens jeg  klipper  en  snor  over.« 

»Åh,  Christian«,  sagde  mor  fra  sin  hædersplads  på  sofaen.  »Flyt 
den  lille  røde  trompet  over  på  en  anden  gren.  Den  sidder  altfor  tæt 
ved  den  grønne.« 

Trofast  prøvede  på  at  følge  sin  herre,  men  gav  op  med  en  knurren. 
Træt  krøllede  den  sig  sammen  ved  mors  fødder  og  lukkede  øjnene  for 
at  sove. 

Til  sidst  var  æskerne  med  julestadsen  tomme.  Poul  klatrede  ned 
fra  stigen  og  klappede  den  sammen.  Jette  satte  sig  ved  siden  af  mor 
og  mumlede:  »Det  er  det  smukkeste  træ,  vi  nogensinde  har  haft.« 

»Undtagen  at  vi  savner  julenissen«,  brummede  Poul. 

Far  gned  hænderne  mod  hinanden.  »Tiden  er  kommet  til  at  foran- 
dre det.  Børn,  kom  frem  med  jeres  ting  til  toppen  af  træet.« 

Jette  smuttede  ud  af  stuen.  Poul  dukkede  ned  bag  sofaen  og  tog  en 
mystisk  pakke  frem.  Christian  stod  meget  stille  og  ventede.  Far  gned 
sin  hage  og  stirrede  på  Christian.  Da  så  Jette  kom  ind  med  armene  om 
en  stor  pakke,  gik  han  videre  i  ceremonien. 

»Poul  først«,  lød  befalingen. 

Hurtigt  tog  Poul  papiret  af  æsken.  Stolt  viste  han  en  miniature- 
strømpe af  træ,  pyntet  langs  kanten  med  julelys.  »Jeg  lavede  strøm- 
pen med  min  løvsav,«  fortalte  han,  »men  lysene  købte  jeg  for  fars 
5-kroneseddel.« 

»Glimrende,  Poul«,  sagde  far.  »Og  nu,  Jette,  tag  alt  det  hvide  pa- 
pir af  din  pakke  og  vis  os  din  overraskelse.« 

Den  lillebitte  porcellænsdukke,  som  Jette  holdt  i  vejret,  var  smukt 
klædt  på  i  blødt,  grønt  silke  med  et  strålende  rødt  bælte.  I  hendes 
hår  var  små  kviste  af  kristtorn  og  mistelten.  Hendes  hånd  holdt  om 
en  tryllestav. 

»Jeg  kalder  hende  for  julens  ånd,«  forklarede  Jette.  »Hun  er  lidt 
mere  voksen  end  julenissen,  synes  I  ikke?  Naturligvis  havde  jeg  duk- 
ken, men  jeg  købte  tøjet  for  fars  5-kroneseddel.« 

»Ih,  Jette,  du  er  en  lille  skat,«  roste  mor,  »hvordan  skal  vi  dog  af- 
gøre det?  Kom,  Christian,  og  gør  vort  valg  endnu  sværere.« 

»Hvor  gemmer  du  din  ting,  dreng?«  spurgte  far.  »Den  må  jo  være 
i  din  lomme  eller  under  din  skjorte.« 

Christian  hang  med  hovedet.  Den  genstridige  lok  faldt  igen  ned  i 
hans  øjne.  »Jeg  tabte  min  5-kroneseddel,«  mumlede  han.  »Jeg  har  ikke 
noget  til  at  tage  julenissens  plads.« 

Så  stille  blev  der  i  stuen  efter  Christians  meddelelse,  at  hele  familien 
fo'r  sammen  ved  den  skarpe  lyd  af  dørklokken.  Idet  Trofast  styrtede 
ud  af  stuen,  besvarede  den  ringningen  med  en  skingrende  gøen.  Poul 
fo'r  efter  ham,  idet  han  hele  tiden  råbte:  »Stands  ham.  Læg  sig!« 

Dørhåndtaget  skramlede.  Hundens  gøen  standsede.  Det  var  Stefans 
stemme  i  entreen. 

»Er  Christian  her?  Jeg  har  noget  til  ham.« 

I  sin  før&te  forvirring  så  Christian  kun  den  store  kagestjerne,  helt 
i  hvidt  og  sølv.  Så  viste  sig  Stefans  røde  fingre,  som  holdt  fast  på 
stjernens  grønne  snor.  Stefans  lyserøde  ansigt  tittede  frem  ovenover 
alle  disse  ting. 

»Åh,  Christian,  jeg  vandt  den  i  år,«  jublede  Stefan.  »Jeg  vandt  kage- 
stjernen lige  nu,  fordi  jeg  fortalte  julehistorien  på  den  bedste  måde. 
Jeg  bringer  den  til  dig.  Jeg  har  tænkt  over  det.  Måske  det  alligevel  var 
din  5-kroneseddel.  Mor  er  meget,  meget  glad  for  sin  æggepisker.  Vi  har 
allesammen  skiftedes  til  at  piske  med  den.  Her  er  stjernen.« 

Hvis  mors  ansigt  så  forvirret  ud,  hvis  far  rømmede  sig  på  en  under- 
lig måde,  hvis  Jette  og  Poul  svælgede  en  klump,  forstod  i  hvert  fald 
Christian  og  Trofast  Stefans  forvirrede  ord. 

Christian  strøg  håret  væk  fra  øjnene  og  gik  henimod  Stefan  og 
stjernen.  »Naturligvis  vil  jeg  gerne  have  den.  Det  vil  være  min  bedste 
julegave.  Jeg  vil  hænge  den  på  vores  juletræ.« 

»Og  der  er  kun  eet  sted  på  et  juletræ  for  en  julestjerne,«  indskød  far. 

»Naturligvis,«  samtykkede  mor. 

»Vi  vil  aldrig  mere  savne  julenissen  alligevel,«  mumlede  Jette. 

Poul  sagde  ingenting.  Han  hentede  trappestigen,  stillede  den  op  og 
rakte  hånden  ud  efter  den  grønne  snor.  Medens  Stefan  og  Christian 
holdt  vejret,  gik  sitjernen  langsomt  opad,  op  til  selve  toppen  af  jule- 
træet. Et  øjeblik  løftede  Trofast  det  ene  hængende  øre  og  blinkede  med 
det  ene  runde  øje.  Så  logrede  den  bifaldende  med  halen. 

Fra  The  Children's  Friend. 

Tabernakel-koret  planlægger  Europa-tourné 

»En  drøm  bliver  virkelighed«,  udbrød  tabernakel-korets  medlem- 
mer, og  det  samme  vil  alle  de  hellige  i  Europa  udbryde,  når  de  nu 
får  den  nyhed  fra  Det  første  Præsidentskab,  at  en  tur  til  Europa  er 
ved  at  blive  planlagt  for  koret  næste  efterår. 

Meddelelsen  blev  givet  til  koret  af  Præsident  David  O.  McKay.  For- 
målet med  turen  blev  karakteriseret  som  et  sitort  missionær-forsøg. 
»Nøjagtigt  hvornår,  hvor  eller  hvorledes  I  skal  rejse,  er  endnu  ikke 
bestemt,  men  sagen  er  afgjort.  Det  første  Præsidentskab  har  godkendt 
det,  og  I  skal  få  turen,«  sagde  Kirkens  leder. 

Enkeltheder  og  planlæggelsen  af  turen  er  blevet  lagt  i  hænderne  på 
W.  Jack  Thomas,  som  er  tabernakel-korets  manager.  Det  ventes,  at 
turen  vil  tage  seks  uger.  Det  overvejes  at  deltage  i  den  store  årlige 
musik-festival  i  Edinburgh,  Skotland.  Der  er  planer  om  koncerter  i 
England,  på  fastlandet  og  undervejs  i  New  York  samt  en  radio-trans- 
mission fra  Atlanterhavet  fra  »Queen  Elizabeth«. 

Præsident  McKay  fremlagde  forslaget  til  en  sådan  tur  med  følgende 
ord: 

»Folk  i  verden,  som  ikke  kender  os,  har  haft  fordomme  mod  Kir- 
ken. Nogle  har  det  stadig.  Intet  arbejde  har  været  mere  virksomt  til  at 
fjerne  sådanne  fordomme  end  arbejdet  her  på  tempelpladsen.  Her 
lærer  folket,  at  Kirken  står  som  mønster  på  det  højeste  og  bedste. 

Ingen  organisation  har  bidraget  mere  til  at  underrette  og  oplyse 
folk  end  Tabernakel-koret.  Det  første  Præsidentskab  vil  gerne  udvide 
jeres  indflydelse  og  give  verden  udenfor  De  forenede  Staters  grænser 
lejlighed  til  at  deltage  i  den  indflydelse  og  ånd,  I  har,  og  til  at  høre 
det  berømte  Tabernakel-kor.  Med  det  formål  vil  Det  første  Præsident- 
skab gerne  tage  skridt  til  at  lade  jer  få  en  tur  til  Europa. 

Der  kan  ikke  findes  nogen  større  mission  end  at  have  jer  til  at 
synge  Zions  sange  for  Europas  kulturfolk.  Der  er  stadig  nogle,  som 
har  fordomme.  Millioner  trænger  til  at  få  en  bedre  forståelse  af  Kir- 
ken. Der  findes  ingen  mægtigere  indflydelse  på  et  sådant  missionær- 
arbejde  end  Tabernakel-koret.  I  er  valgt  til  at  repræstentere  Kirken 
på  grund  af  jeres  evner  til  at  synge  og  jeres  personlige  karakter  og 
opførsel.  Gud  velsigne  jer  og  beskytte  jer  og  vejlede  jer,  når  I  forbe- 
reder jer  til  dette  store  missionærarbejde.«  Fra  Mmeiinial  Star 

Templet  i  England 


Arkitektens  udkast  til  templet  i  England. 


Ovenstående  billede  viser  tegningen  af  det  smukke  tempel  med  det 
høje  spir,  som  vil  blive  rejst  på  den  store  grund,  der  er  købt  til  dette 
formål  i  New  Chapel,  omkring  30  miles  syd  for  London.  Tegningen 
er  udarbejdet  af  Kirkens  tempel-arkitekt,  Edward  O.  Anderson,  og  den 
berømte  engelske  arkitekt,  Sir  Thomas  Bennett  fra  London,  er  blevet 
engageret  som  ledende  arkitekt  ved  opførelsen  af  templet. 

Til  de  unge 


»Hvis  nogen  vil  gå  i  mit  spor,  skal  han  fornægte  sig  selv 
og  tage  sit  kors  op  og  følge  mig! den,  som  ikke  ta- 
ger sit  kors  og  følger  efter  mig,  er  mig  ikke  værd.« 

(Mark.  8:34,  Matt.  10:38). 

Kære  brødre  og  søstre! 

Så  er  konferencerne  overstået;  vi  har  glædet  os  i  selskab  med  hver- 
andre og  har  mærket  Guds  velsignelse  over  vore  sammenkomster.  Der 
er  blot  een  ting,  der  giver  et  skår  i  glæden.  Alt  for  tit  hører  vi,  at  en 
af  vore  egne,  en  dansk  broder  eller  søster,  om  kort  tid  rejser  til  Ame- 
rika. Hvorfor  sker  det  så  tit? 

Jeg  ved,  det  er  nødvendigt  for  en  sidste  dages  hellig  at  gå  gennem 
templet;  men  dette  kan  ikke  være  grunden,  da  der  om  kort  tid  bliver 
et  tempel  i  Svejts  og  lidt  senere  et  i  England. 

I  de  fleste  —  om  ikke  i  alle  —  tilfælde  er  det  eventyrlysten,  der  får 
den  unge  til  at  rejse.  En  familie  fra  Amerika  eller  hjemmefra  er  villig 
til  at  betale  sin  kære  nevø  eller  niece  den  nødvendige  sum,  og  så  slår 
man  til.  Eller  man  sparer  selv  penge  sammen  for  engang  at  kunne  nå 
sine  ønskers  mål.  Hvorfor  skulle  man  ikke  benytte  tilbudet,  hvorfor 
skulle  man  ikke  tage  chancen?  siges  der.  Må  jeg  sige  min  mening? 

Det,  som  skal  være  det  vigtigste  for  enhver  sidste  dages  hellig,  må 
være  først  og  fremmest  at  søge  Guds  rige  og  hans  retfærdighed.  Det 
vil  sige:  vi,  som  har  lært  Guds  sande  evangelium  at  kende,  må  tænke 
på,  hvad  det  har  betydet  for  os.  Alt  for  mange  kender  overhovedet 
intet  til  dette  budskab,  vi  bringer.  Jamen,  det  må  jo  være  missionæ- 
rernes opgave,  siger  du.  Nej,  holdt  min  fine  ven,  det  er  det  slet  ikke! 
Det  er  din  opgave!  Missionærerne  kommer  hertil  fra  et  fremmed  land 
og  har  vanskeligt  ved  at  forstå  og  gøre  sig  forståelige.  Nu  har  de 
fundet  dig.  Du  ved  bedst  selv,  hvilken  forandring,  der  skete  med  dig, 
da  du  lærte  evangeliet  at  kende.  Du  er  dansk;  du  har  dine  danske 
venner  og  veninder,  de  forstår  dig,  og  du  forstår  dem.  Du  er  måske 
vant  til  at  komme  i  KFUM  eller  K  eller  en  anden  forening  for  unge. 
Nu  må  du  prøve  at  hjælpe  disse  unge.  De  søger  nemlig  efter  det,  du 
har  fundet. 

Kære  ven.  De  penge,  du  ville  have  brugt  til  en  Amerikarejse,  brug 
dem  i  stedet  for  til  et  højskoleophold.  Dette  er  et  glimrende  sted  at 
udvide  sine  kundskaber.  Ingen  bliver  frelst  i  uvidenhed,  ved  du.  De 
danske  højskoler  er  skoler,  hvor  man  på  alle  områder  søger  sand- 
heden og  giver  til  andre,  hvad  man  selv  har  fundet.  Folk  fra  hele  ver- 
den kommer  for  at  undersøge  og  studere  de  danske  højskoler.  På  en 
sådan  skole  vil  du  få  mange  venner,  og  du  har  chance  for  at  gøre 
hundrede  bekendt  med  sandheden,  mens  missionærerne  ved  at  gå 
fra  dør  til  dør  måske  kun  finder  een. 

I  Amerika  kan  de  sagtens  klare  sig  uden  din  hjælp.  Men  herhjemme 
er  der  brug  for  unge,  der  er  villige  til  at  kæmpe  for  sandhedens  sejr. 

Mine  kære  søskende!  Jeg  tror  ikke,  det  er  Guds  vilje,  der  sker,  når 
I  rejser  til  Amerika.  Jeg  tror  snarere,  at  det  er  en  af  de  fristelser, 
det  er  nødvendigt  at  overvinde. 

Vor  forrige  konge,  den  gode,  gamle  Christian  den  Tiende,  der  un- 
der krigen  var  vort  samlingsmærke,  havde  til  valgsprog:  »Min  Gud, 
mit  land,  min  ære.«  Frederik  den  Niendes  valgsprog  er:  »Med  Gud 
for  Danmark«. 

Vi  unge  skylder  vort  land  at  blive  og  kæmpe,  hvor  vi  er  sat.  Når 
vi  er  født  og  opvokset  i  Danmark,  så  er  det  ganske  givet  Guds  vilje, 
at  vi  skal  udføre  en  gerning  her. 

Måtte  vi  unge  danske  søskende  finde  hinanden  i  et  frugtbringende 
samarbejde  for  Guds  sande  evangeliums  udbredelse  i  Danmark.  Det 
er  min  bøn  i  Jesu  Kristi  navn.  Amen.  Ebbe  Rosenkilde>  Aalborg. 

»Vågen  ungdom, 

som  sin  kraft  vil  øve, 

som  er  rede 

til  den  store  prøve, 

møder  frem  med  mandemod. 

når  det  gælder  liv  og  blod, 

slægtens  arv  og  eje.« 

(Th.  Aagaard). 

Den  danske  mission 

Ved  de  nylig  afsluttede  efterårskonferencer  blev  følgende  opretholdt 
i  den  danske  mission: 

Hovedbestyrelse  for  Kvin/delig  hjælpeforennig: 
Mary  G.  Sorensen,  præsidentinde. 
Mary  Kaiser,  sekretær. 

Hovedbestyrelse  for  Søndagsskolen,   Unge  Mænpis  og  Unge  Kvinders 
forening  samt  Primary: 

Blaine  P.  Jensen,  præsident. 

Betty  Jean  Sorensen,  sekretær. 

Hovedbestyrelse  for  Genealogisk  forening: 
Ejnar  Nielsen,  præsident. 
Harry  K.  Hvistendahl,  1.  rådgiver. 
Mary  Kaiser,  sekretær. 

Missionssekretær  for  den  danske  mission: 
Gilbert  Thatcher  Olsen. 

Distriktspræsidenter: 

København  distrikt:  David  N.  Morrell. 
Aalborg  distrikt:  Grant  R.  Ipsen. 
Aarhus  distrikt:  Marion  N.  Davidson. 
Esbjerg  distrikt:  Charles  H.  Madsen  jr. 
Odense  distrikt:  William  J.  Murri. 

Et  jubilæum  i  den  danske  mission 

Vi  har  længe  søgt  en  anledning  til  at  bringe 
str.  Mary  Kaiser  en  hjertelig  tak,  og  nu  benyt- 
ter vi  den  anledning,  at  det  den  1.  dec.  er  15 
år  siden  hun  først  blev  ansat  på  kirkens  kon- 
tor. Beskeden  som  søster  Kaiser  er,  synes  hun 
sikkert  slet  ikke  om  at  blive  gjort  til  genstand 
for  hyldest,  men  alle,  som  færdes  på  missions- 
kontoret,  ved,  hvor  betydelig  en  hjælp  hun  er 
i  arbejdet,  og  hvor  mange  ting  hun  ved  besked 
med  og  tager  vare  på. 
Hun  er  redaktør  af  Skandinaviens  Stjerne,  sekretær  i  Kvindelig 
hjælpeforening,  sekretær  i  Genealogisk  forenings  hovedbestyrelse,  hun 
er  missionspræsidentens  højre  hånd  og  til  stor  hjælp  for  de  skiftende 
missionssekretærer,  idet  hun  så  at  sige  ved  besked  med  alt.  —  Des- 
uden oversætter  str.  Kaiser  også  lektier  og  artiker  til  Stjernen,  og  det 
er  morsomt  at  se,  hvor  hun  behersker  begge  sprog.  —  Øjnene  læser 
engelsk,  men  fingrene  klaprer  dansk.  — 

Mange  kommer  for  at  spørge  søster  Kaiser,  så  om  et  og  så  om  andet, 
så  hun  bliver  ofte  forstyrret  og  afbrudt  i  sit  arbejde,  men  trods  det  er 
hun  altid  rede  til  at  hjælpe,  og  man  føler  aldrig,  at  man  kommer  til 
ulejlighed. 

Vi  synes  derfor,  at  det  er  på  sin  plads,  at  Mary  Kaiser,  som  har  haft 
så  mange  billeder  af  andre  i  Stjernen,  også  får  sit  eget  billede  i,  —  og 
vi  vil  gerne  her  rette  en  hjertelig  tak  til  søster  Kaiser  for  det  gode 
arbejde  gennem  årene.  —  Det  har  altid  været  os  en  glæde  at  sam- 
arbejde  med  søster  Kaiser.  Missionspræsidentskabet. 

Den  1.  december  i  år  er  det  15.  år  siden  søster  Mary  Kaiser  begyndte 
sin  virksomhed  på  missionskontoret  i  København.  Disse  15  år  er  kun 
blevet  afbrudt  ved  et  par  års  beskæftigelse  andetsteds,  hvorefter  hun 
atter  blev  kaldt  tilbage  til  missionskontoret  af  præsident  Edward  H. 
Sørensen,  mens  han  præsiderede  over  Den  danske  Mission. 

Søster  Kaiser  blev  ansat  på  missionskontoret  den  1.  december  1939 
af  daværende  præsident  Mark  B.  Garff,  som  klart  så  hvor  værdifuld  en 
arbejdskraft  hun  ville  blive  for  Den  danske  Mission.  Det  skete  nogle 
ganske  få  dage,  før  han  og  de  to  sidste  missionærer  i  Danmark  blev 
kaldt  hjem  på  grund  af  krigen. 

15  år  er  jo  ikke  nogen  lang  periode,  men  alligevel  lang  nok  til,  at  et 
menneske  kan  udføre  en  gerning,  som  vil  være  til  gavn  for  alle,  hvem 
denne  gerning  omfatter.  Søster  Kaisers  gerning  har  omfattet  alle  med- 
lemmer i  Den  danske  Mission,  først  som  missionssekretær  under  kri- 
gens lange  og  tunge  år,  derefter  som  redaktør  af  »Skandinaviens  Stjer- 
ne«. Begge  opgaver  er  blevet  røgtet  til  alles  tilfredshed  og  med  en 
indsigt  og  klogskab  og  aldrig  svigtende  interesse,  som  er  ganske  ene- 

stående.  Jubilaren,  hvis  vi  må  bruge  et  så  fint  ord  for  et  så  kort  spand 
af  tid,  er  et  sjældent  dygtigt  menneske  og  udrustet  fra  Skaberens  side 
med  så  sjældne  og  fine  menneskelige  egenskaber,  at  hun  er  en  ener. 
Sjældent  finder  man  en  så  storartet  kombination  af  dygtighed  og  klog- 
skab og  ædle  sjælsegenskaber  i  een  person.  Hun  er  af  naturen  meget 
beskeden  og  ville  sikkert  frabede  sig  nogen  form  for  hyldest,  og  disse 
få  linier  skal  da  heller  ikke  være  nogen  panegyrisk  lovtale,  men  kun 
nogle  få  velmente  ord  fra  den,  der  præsiderede  over  Den  danske 
Mission  under  krigen.  Og  jeg  er  overbevist  om,  at  de  andre  præsiden- 
ter, som  søster  Kaiser  har  tjent  under,  nemlig  Mark.  B.  Garff,  Alma 
L.  Petersen,  Edward  H.  Sørensen  og  den  nuværende  præsident  Junius 
M.  Sørensen  vil  skrive  under  på  dette. 

Vi  ønsker  da  alle,  missionærer,  søskende  og  venner,  søster  Kaiser 
Guds  rigeste  velsignelser  med  håbet  om  en  lys  og  lykkelig  fremtid 
både  for  hende  selv  og  Den  danske  Mission,  som  hun  i  så  mange  år 
har  tjent  trofast  og  med  aldrig  svigtende  beredvillighed. 

Orson  B.  West. 

Tillykke,  Søster  Mary  Kaiser,  med  de  mange  år,  De  har  tjent  Den 
danske  Mission.  Gennem  disse  år  har  De  ydet  Deres  indsats  trofast 
og  godt  og  altid  placeret  Deres  ansvar  over  for  det  betroede  arbejde  i 
første  og  vigtigste  række. 

Vi  har  været  lykkelige  i  samarbejdet  med  Dem  og  altid  påskønnet 
den  iver,  De  stedse  udviste  for  at  udføre  Deres  pligter  på  den  bedst 
mulige  måde. 

Vi  har  begge  mange  gange  tyet  til  Dem  for  råd  og  vejledning  og 
fandt  Dem  altid  rede  til  at  hjælpe.  Deres  forslag  var  altid  passende  og 
egnede  til  at  fremme  arbejdet  i  Den  danske  Mission.  Søster  Sørensen 
især  var  altid  taknemmelig  for  Deres  uvurderlige  hjælp  i  udførelsen 
af  arbejdet  for  Missionens  Kvindelige  Hjælpeforening.  De  var  altid 
så  villig  til  at  gøre  Deres  arbejde.  De  var  altid  å  jour  med  rapporter 
og  referater,  og  ingen  opgave  var  for  svær  for  Dem,  og  aldrig  har  De 
sagt  nej  til  et  pålagt  arbejde.  Vi  har  bemærket  mange  gange,  hvor 
glad,  De  altid  var,  og  at  De  hørte  til  dem,  som  ikke  absolut  standser 
arbejdet  på  klokkeslet.  Vi  ved,  at  De  ofte  kom  tidligt  og  blev  længe 
efter  arbejdstid  for  at  blive  færdig  med  et  givet  arbejde.  Og  selv  i  så- 
danne tilfælde,  og  selv  om  arbejdet  hobede  sig  op  på  Deres  skrivebord, 
hørte  vi  aldrig  nogen  beklagelser. 

Deres  evner  som  oversætter  er  usædvanlige,  ikke  blot  oversætter  De 
fra  engelsk  til  dansk,  men  når  det  er  nødvendigt  også  fra  tysk  og 
fransk  og  de  skandinaviske  sprog. 

Vi  værdsætter  også  Deres  dygtige  arbejde  med  Skandinaviens  Stjerne 
og  den  systematiske  måde,  De  bearbejder  materialet  hver  måned,  ak- 
kurat og  til  tiden. 

Så  er  der  også  vort  nære  samarbejde,  som  vi  i  så  høj  grad  har  nydt. 
Deres  venlige  og  velvillige  smil  hver  morgen,  når  vi  sagde  god  morgen 
på  kontoret.  Det  bidrog  så  meget  til  glæden  ved  arbejdet  hver  dag,  og 

desuden  er  der  noget  ved  Dem,  som  gav  os  tillid  til  Dem  og  kærlighed 
til  og  respekt  for  Dem. 

For  alt  dette  er  vi  taknemmelige,  søster  Kaiser,  og  udtrykker  vor 
påskønnelse,  kærlighed  og  venskab. 

Må  Herren  velsigne  Dem  i  Deres  arbejde,  at  De  må  vedblive  at  tjene 
Den  danske  Mission  endnu  i  mange  år. 

Bedste  personlige  hilsener 

Edward  H.  og  Minnie  Sorensen. 


Referater  fra  distriktskonferencerne 

Esbjerg  distrikt,  9.,  10.  og  11.  oktober 

j^mm.  Efterårskonferencen   blev  indledet   med   spe- 

Æm*-if>S\  cielle   møder  lørdag   eftermiddag   for  Kvinde- 

kar       *     ™%K  lig    Hjælpeforening,    grensforstanderskabet    og 

f  f  hjælpeorganisationernes   bestyrelser. 

Det  første  offentlige  møde  holdtes  om  afte- 
fP      nen,    hvor   man    iår   havde   lavet    programmet 
^  ■,..     ~  som    en    underholdningsaften.     Efter    at    have 

jfÉÉB    \!|r     ■^^      sunget  »Vi  glædes  og  frydes  i  sang  med  hver- 
andre« og  åbnet  med  bøn,  blev  der  spillet  en 
Chariel^Madfen         firhændig;  derefter  lød  tonerne  af  »Won't  you 
play  a  simple  melody«,  sunget  som  duet. 
Et  foryngelsesapparat  blev  nu  demonstreret;  kuren  blev  prøvet  af 
et  udsnit  af  forsamlingen,  og  da  alderen  jo  trykker  en  del  af  os,  vakte 
den  stor  munterhed.  En  kendt  harmonikaspiller  underholdt  os  med 
en  potpourri,  og  imedens  havde  »tante  Ane«  bladet  i  sin  eventyrbog 
og  standset  ved  »æ  middawssøvn«,  som  blev  læst  op. 

Så  fulgte  en  række  soloer,  dels  piano,  dels  violin  og  sang.  »20 
spørgsmål  til  professoren«  manglede  heller  ikke,  og  her  var  der  præ- 
mieuddeling. To  aldeles  fortryllende  rokoko-piger  dansede  ballet, 
hvorefter  »Storm  P.«  blev  oplæst.  Chopins  vals  var  sidst  på  program- 
met, og  missionspræsidenten  talte  til  os  som  afslutning.  For  de  129, 
der  var  tilstede,  serveredes  forfriskninger. 

Søndagens  første  møder  var  Kvindelig  hjælpeforeningsmøde  og 
præstedømsmøde.  I  Kvindelig  hjælpeforening  var  det  især  præsident- 
inde  søster  Mary  G.  Sørensens  tale,  der  var  til  opbyggelse  for  os  alle. 
Søster  Sorensen  havde  som  altid  forstået  igennem  sin  tale  at  appellere 
til  alt  det  gode  hos  os.  Missionspræsident  Junius  M.  Sorensen  talte 
ud  fra  »Lære  og  pagter«.  »Tal  mindre  og  du  vil  såre  mindre«,  sluttede 
præsidenten  med  at  opfordre  os  til.  Tilstede  27. 

I  præstedømsmødet  hørte  vi  fra  1.  rådgiver  i  missionspræsident- 
skabet,  Ejnar  Nielsen,  der  talte  ud  fra  forskellige  illustrationer,  og  fra 
2.  rådgiver  i  missionspræsidentskabet,  Ernest  A.  Jensen,  der  talte  om 
præstedømmet.  Tilstede  24. 

Søndagsskolens  program,  hvis  emne  var  »Sider  fra  vor  familiebog«, 
indledtes  med  sangen  »I  vort  elskte  deseret«  og  bøn.  Der  var  lavet 
en  stor  bog  med  illustrationer  og  tekst.  Medens  ældste  Gerald  Hacker 
bladede  i  denne,  skiftevis  talte  og  sang  ni  fra  børneklasserne.  Vi  hørte 
en  firhændig,  og  programmet  fortsattes  nu  af  juniorklasserne,  som 
talte  over  emnet  »Eksempler  over  for  andre,  især  børn«.  Der  blev 
kaldt  på  flere  søskende  ude  fra  distriktet.  De  bar  alle  deres  vidnes- 
byrd, og  søndagsskolen  fik  således  en  dejlig  afslutning.  Tilstede  91. 

Eftermiddagsmødet  holdtes  af  distriktets  missionærer,  der  talte  over 
emnet  »Familien  gennem  evigheden«.  Mellem  talerne  blev  der  sunget 
og  spillet,  og  der  var  en  deklamation,  og  man  sluttede  med  sangen 
»Kærlighed  er  lysets  kilde«.  Tilstede  68. 

Distriktskonferencen  blev  fuldkommengjort  ved  et  dåbsmøde  søn- 
dag eftermiddag.  Vi  havde  den  glæde  at  byde  4  nye  søskende  vel- 
kommen i  kirken.  Ved  mødet  blev  der  talt  af  missionspræsidenten,  en 
smuk  og  tankevækkende  tale.  Vi  følte  alle  Guds  Ånd  og  bad  til,  at 
den  altid  måtte  følge  de  nye  søskende.  Der  var  59,  der  overværede 
dette  møde,  og  vi  sluttede  med  sang  og  bøn. 

Konferencens  hovedmøde  søndag  aften  blev  en  dejlig  oplevelse. 
Efter  åbningsbøn  sang  »Syngende  mødre«,  og  der  blev  talt  til  os  af 
1.  og  2.  rådgiver,  præsident  Ejnar  Nielsen  og  præsident  Ernest  A.  Jen- 
sen, der  begge  talte  belærende  til  os.  Vi  hørte  en  orgel-  og  violinsolo 
og  en  smuk  fortolkning  af  »Jeg  har  et  vidnesbyrd«.  Aftenens  hoved- 
taler, missionspræsidenten,  talte  ud  fra  den  9.  trosartikel.  Præsident 
Sorensen  fortsatte  med  ordene:  »Vi  sidste  dages  hellige  har  det  navn, 
hvorved  vi  skal  kaldes  på  den  yderste  dag;  dette  navn  er  et  privile- 
gium, men  samtidig  et  stort  ansvar«.  Præsidenten  sluttede  med  at 
opfordre  os  til  at  være  trofaste.  Largo  af  Håndel  blev  spillet  som 
orgel-  og  violinsolo.  Distriktspræsident,  ældste  Charles  Madsen,  tak- 
kede herefter  de  tilstedeværende,  og  »Syngende  mødre«  sluttede  med 
sang.  Tilstede  77. 

Konferencen  var  under  præsidium  af  missionspræsident  Junius  M. 
Sorensen  og  under  ledelse  af  distriktspræsident,  ældste  Charles  Mad- 
sen. 

Så  kom  det  sidste  på  konferencens  program,  festen  og  bazaren  man- 
dag aften.  Da  festen  var  arrangeret  af  Kvindelig  hjælpeforening,  for- 
talte søster  Mary  G.  Sorensen  os  om  dens  arbejde.  Der  er  idag  125.000 
medlemmer  i  denne  organisation,  men,  sluttede  søster  Sorensen,  vi 
trænger  til  endnu  flere,  der  vil  hjælpe  de  fattige.  En  farvefilm  blev 
nu  forevist,  og  der  blev  danset  ballet.  Missionærerne  sang  en  duet, 
hvorefter  tiden  blev  overgivet  til  auktionarius,  der  på  en  festlig  måde 
bortauktionerede  Kvindelig  hjælpeforenings  smukke  arbejder.  Der 
serveredes  forskellige  forfriskninger,  og  efterårskonferencen  havde 
tjent  sit  formål,  at  give  søskende  og  venner  en  smuk  oplevelse.  Til- 
stede 105.  E.  P. 

Aarhus  distrikt,  16.,  17.  og  18.  oktober 

Konferencen  i  Aarhus  indledtes  lørdag  efter- 
middag med  bestyrelsesmøde  for  Kvindelig 
hjælpeforening  under  ledelse  af  søster  Mary 
G.  Sorensen.  Samtidag  var  der  bestyrelsesmø- 
de for  grensforstanderskaberne  og  hjælpeorga- 
nisationerne i  distriktet.  Dette  møde  blev  ledet 
af  distriktspræsident,  ældste  Finn  A.  Thom- 
sen, og  var  under  præsidium  af  missionspræsi- 

dent  Junius   M.   Sorensen,   som  bl.   a.   omtalte 

Distriktspræsident  ,  „   .  .       ,    , 

FittuA  Thomsen  det  store  ansvar,   der  følger  med   at  have   en 

stilling  i  Kirken.  2.  rådgiver  i  missionspræsi- 

dentskabet,  præsident  Ernest  Anton  Jensen,  omtalte  hvor  vigtigt  det 

er  at  holde  sammen  i  de  forskellige  grene  og  distriktet  og  fremhævede 

betydningen  af  vort  genealogiske  arbejde.  Tilstede  38. 

Lørdag  aften  var  der  stor  koncert,  hvor  de  136,  som  var  tilstede, 
nød  den  vidunderlige  musik,  som  vi  hørte;  bl.  a.  kan  nævnes  de 
skønne  sange,  som  vort  kor  sang.  I  en  pause  holdt  missionspræsident 
Junius  M.  Sorensen  en  kort  tale,  hvor  han  talte  om  sangens  betydning 
for  Kirken,  »for«,  sagde  han,  »vi  begår  ingen  synd,  når  vi  synger.« 

Søndag  morgen  kl.  8,30  afholdtes  præstedømsmøde.  Efter  sang  og 
bøn  blev  tiden  overgivet  til  præsident  Ernest  Anton  Jensen,  der  læste 
om  Guddommen  og  dens  uforanderlighed,  og  til  sidst  bad  Guds  vel- 
signelse være  over  os.  Derefter  talte  missionspræsidenten  over  emnet 
lydighed  og  kærlighed  til  næsten  og  bad  medlemmerne  holde  trofast 
ved  den  pagt,  de  har  sluttet  med  Gud.  Tilstede  57. 

Samtidig  holdt  Kvindelig  hjælpeforening  møde  under  ledelse  af 
søster  Mary  G.  Sorensen.  1.  rådgiver  i  missionspræsidentskabet,  præsi- 
dent Ejnar  Nielsen,  talte  under  mødet  til  søstrene. 

Kl.  10  afholdtes  søndagsskole,  hvor  emnet  var:  »Vær  ordets  gørere, 
ikke  blot  dets  hørere«,  og  vi  hørte  nogle  dejlige  taler  over  emnet  fra 
de  forskellige  grene.  Ind  imellem  var  der  en  dametrio,  som  sang  en 
dejlig  sang  for  os.  Til  sidst  talte  søster  Mary  G.  Sorensen,  og  som  en 
overraskelse  for  mange  kaldte  missionspræsidenten  på  nogle  søskende 
i  salen  og  bad  dem  tale  til  os,  og  vi  fik  nogle  små,  gode  taler  fra  dem. 
Tilstede  ca.  200. 

Om  eftermiddagen  kl.  13  var  der  dåbsmøde,  hvor  10  nye  søskende 
blev  døbt.  Missionspræsidenten  holdt  en  tale  og  bad  dem  altid  huske 
den  pagt,  som  de  nu  havde  sluttet  med  Gud.  Tilstede  51. 

Kl.  14  afholdtes  et  nadvermøde,  hvor  programmet  blev  udført  af 
missionærerne  i  distriktet.  Emnet  var  »Mormons  Bog«,  og  vi  hørte 
mange  gode  taler  over  dette  emne.  Distriktspræsidenten,  ældste  Finn 
A.  Thomsen,  blev  afløst,  og  ældste  Marion  N.  Davidson  blev  indsat 
som  distriktspræsident.  Under  nadvermødet  fik  de  nye  søskende 
håndspålæggelse.  Tilstede  135. 

421 
»Skandinaviens  Stjerne«  i  hvert  hjem! 


Konferencens  sidste  mode  blev  afholdt  søndag  aften  kl.  19.  Efter 
sang  og  bon  blev  tiden  overgivet  til  vor  nye  distriktspræsident,  ældste 
Marion  N.  Davidson,  som  udtrykte  sin  glæde  og  tak  for  det  store  an- 
svar, han  nu  havde  fået. 

Derefter  var  der  en  tale  ved  præsident  Ernest  Anton  Jensen,  der 
talte  om  lyset,  som  kom  til  verden  ved  Jesus  Kristus,  og  om  Kristi 
evangeliums  genoprettelse.  Koret  sang  »I  vor  Forløsers  navn«,  hvor- 
efter 1.  rådgiver  i  missionspræsidentskabet,  præsident  Ejnar  Nielsen, 
talte  om  Guddommen,  og  bad  os  alle  holde  ud  til  enden,  hvor  svære 
vanskelighederne  end  er.  Missionspræsident  Sorensen  talte  derefter 
om  Mormons  Bogs  vidner  og  om  dens  betydning  i  vore  dage.  Til  sidst 
takkede  ældste  Finn  A.  Thomsen  alle  dem,  der  havde  været  tilstede 
under  konferencen.  Tilstede  148. 

Konferencens  møder  var  under  præsidium  af  missionspræsident  Ju- 
nius  M.  Sorensen  og  under  ledelse  af  distriktspræsident,  ældste  Finn 
A.  Thomsen. 

Mandag  aften  afholdt  Kvindelig  hjælpeforening  en  stor  og  vellyk- 
ket bazar,  hvor  der  både  var  meget  at  se  og  høre:  Først  en  sang  ved 
»Syngende  Mødre«,  »Onde  ord«,  derefter  et  musiknummer  ved  ældste 
Dale  Hammond  fra  Vejle,  som  spillede  Beethovens  »Måneskinssonate«. 
Søster  Mary  G.  Sorensen  holdt  en  kort  tale,  hvorefter  der  var  films- 
fremvisning  og  til  slut  auktion,  hvor  der  blev  solgt  mange  smukke 
håndarbejder,  som  gav  et  smukt  overskud  til  Aarhus  gren.  Aftenen 
sluttede  med  sang  og  bon.  Tilstede  98. 

Det  var  en  dejlig  konference,  som  blev  afholdt  her  i  Aarhus,  og 
som  vi  alle  blev  styrket  og  opbygget  af.  Vi  er  taknemmelige  for  at  til- 
høre Guds  sande  Kirke  og  have  noget  at  bygge  videre  på  i  tiden  frem- 
over. H.  H. 


Aalborg  distrikt,  23.,  24.  og  25.  oktober 

Konferencen  i  Aalborg  begyndte  lørdag  ef- 
termiddag med  et  møde  for  alle  bestyrelser  og 
sekretærer  for  de  forskellige  hjælpeorganisa- 
tioner. Alle  blev  de  budt  velkommen  af  det 
danske  og  det  amerikanske  flag,  der  begge 
vajede  udenfor  kirken  og  tiltrak  megen  op- 
^gH  *lfe  mærksomhed.  Under  mødet  holdt  missionspræ- 

^^  £l          sident    Junius    M.    Sorensen    og    '1.    rådgiver    i 

Distrikt spræsident  missionspræsidentskabet,  præsident  Ernest  An- 

Wemer  s.  Rønne  ton  Jensen,  udmærkede  taler  angående  organi- 

sationernes og  medlemmernes  ansvar  i  Kirken. 
Desuden  blev  forskellige  spørgsmål  besvaret.  Tilstede  23. 

Samtidig  afholdtes  et  møde  for  Kvindelig  hjælpeforenings  bestyrel- 
ser i  distriktet  under  ledelse  af  søster  Mary  G.  Sorensen. 

Koncerten  lørdag  aften  begyndte  kl.  19,30,  og  Aalborg  grens  kor 
under  ledelse  af  broder  Ebbe  Rosenkilde  og  med  ældste  Robert  L. 
Raldwin  som  organist  præsenterede  et  dejligt  program  med  mange 
særdeles  fine  enkeltpræstationer.  De  160  personer,  der  var  tilstede, 
gik  alle  opbyggede  hjem.  De  blev,  som  1.  rådgiver  i  missionspræsident- 
skabet,  præsident  Ejnar  Nielsen,  sagde  i  sine  bemærkninger,  »løftet 
op«  og  hjulpet  af  sangen  og  musikken. 

Søndagen  begyndte  på  bedst  mulig  måde  med  et  dejligt  præstedøms- 
møde,  hvor  de  39  tilstedeværende  hørte  opmuntrende  og  inspirerende 
taler  fra  præsident  Ejnar  Nielsen  og  præsident  Ernest  Anton  Jensen. 
Ældste  Grant  Ipsen  sang  en  smuk  og  meget  gribende  solo:  »Mit  vid- 
nesbyrd«. 

Samtidig  holdt  Kvindelig  hjælpeforening  møde  under  ledelse  af  sø- 
ster Mary  G.  Sorensen.  Efter  sangen  »O,  du  salighedens  klippe«  og  bøn 
ved  søster  Holm,  Viborg,  talte  søster  Ruth  Konnerup  Kristensen,  præ- 
sidentinde  for  Kvindelig  hjælpeforening  i  Hjørring,  over  emnet  »Tje- 
nersind».  Søster  Mary  G.  Sorensen  talte  over  emnet  »Vælg  i  dag, 
hvem  I  vil  tjene«,  og  til  slut  talte  missionspræsident  Sorensen  om  kær- 
lighed. Han  omtalte  kvinden  som  kærlighedens  kilde,  vi  skal  altid 
have  kærlighed  og  godhed  for  andre.  Han  talte  derefter  om  kreds- 
lærerinderne og  påpegede,  at  der  ikke  kan  forlanges  fuldkommenhed 
af  dem,  men  for  at  vi  kan  få  plads  i  det  celestiale  rige  må  vi  søge  at 
efterleve  kærlighedens  bud.  Tilstede  49. 

Søndagsskolen  begyndte  kl.  10,  og  på  forhøjningen  var  der  en  mæng- 
de børn,  som  skulle  tage  del  på  programmet.  Det  gav  en  god  ånd  med 
det  samme  at  se  alle  disse  børn  og  se,  hvor  forventningsfulde  de  ven- 
tede på,  at  det  skulle  blive  deres  tur  til  at  udføre  deres  del.  Program- 
met skulle  vise,  at  selv  de  små  og  ringe  ofte  bliver  kaldet  af  Herren  til 
at  udføre  store  ting,  og  den  første,  vi  hørte  fra,  var  lille  Lise  fra  Aale- 
strup hjemme-søndagsskole,  som  meget  forsagt  fortalte  om  Josef,  Ja- 
kobs søn.  Dernæst  sang  hun:  »Pas  nu  på,  lille  øje«.  Distriktspræsiden- 
ten,  ældste  Werner  S.  Rønne,  nævnede,  hvor  stor  betydning  en  hjem- 
me-søndagsskole kunne  have,  til  Aalestrup  kommer  der  nu  12  børn, 
efter  at  den  kun  har  fungeret  ganske  kort  tid.  Dernæst  gav  Konrad  fra 
Løgstør  søndagsskole  en  virkelig  god  tale  om  Moses,  og  fire  piger  fra 
Aalborg  søndagsskoles  3.  klasse  besvarede  spørgsmål  om  Gideon  og 
viste  derigennem  deres  kendskab  til  Bibelens  historier.  Børnesangko- 
ret fra  1.  og  2.  klasse  sang  derefter:  »God  og  venlig  altid  vær«.  Den 
næste  søndagsskole,  vi  hørte  fra,  var  Hjørring,  hvor  talen  om  David 
blev  givet  af  Richard  Kristensen.  Distriktets  sidste  søndagsskole,  Skive, 
sluttede  af  med  at  synge:  »Hvorfra  kommer  du,  du  lille  stjerne?«  Det 
næste  punkt  på  programmet  var  nu  at  høre  fra  forskellige  søskende, 
der  blev  kaldt  op  uden  forberedelse.  Resten  af  tiden  blev  derefter  over- 
givet til  præsident  Sorensen,  der  udtrykte  sin  taknemmelighed  over 
det  program,  der  var  blevet  udført.  Der  var  ca.  160  tilstede. 

Søndag  eftermiddag  afholdtes  nadvermøde,  hvor  missionærerne  talte 

over  emnet:  »Vejen  lil  frelse«.  Som  trinene  på  vejen  blev  anvendt 
grundprincipperne:  tro,  omvendelse,  dåb,  håndspålæggelse  og  gernin- 
ger, og  der  var  to  taler  over  hver,  idet  der  blev  anvendt  to  skriftsteder, 
et  fra  Bibelen  og  et  fra  Mormons  Bog  i  hvert  enkelt  tilfælde.  Ind 
imellem  talerne,  der  var  korte  og  meget  afvekslende,  sang  en  missio- 
nærkvartet to  sange,  og  ældste  G.  Allen  Eliason  sang  en  solo,  »Calvary«, 
der  var  meget  smukt  udfort.  Ved  dette  mode  blev  en  ny  distriktspræsi- 
dent,  ældste  Grant  B.  Ipsen,  opretholdt  af  medlemmerne.  Der  var  ialt 
102  personer  tilstede  ved  dette  møde. 

Konferencens  hovedmøde  var  aftenmødet,  hvor  medlemmerne  af 
missionspræsidentskabet  var  talerne.  Alle  tre  gav  virkelig  gode  og  op- 
byggende taler,  der  hver  for  sig  berørte  nogle  af  evangeliets  princip- 
per. Missionærkvartetten,  bestående  af  ældsterne  Juan  Hansen,  Laurel 
Madsen,  G.  Allen  Eliason  og  Gary  Jensen,  sang  »Sweet  is  the  Work«. 
Koret  sang  to  sange,  og  vi  hørte  en  violin-klaver  duet:  Bomance  i 
D-dur.  Tilstede  ved  dette  møde  var  ca.  130  personer,  der  alle  var  glade 
for  det  gode  møde. 

Alle  konferencens  møder  var  under  præsidium  af  missionspræsident 
Junius  M.  Sorensen  og  under  ledelse  af  distriktspræsident,  ældste  Wer- 
ner S.  Bønne. 

Mandag  aften  holdt  Kvindelig  hjælpeforening  bazar  under  ledelse  af 
præsidentinden  Martha  Falden.  Efter  den  indledende  sang  og  bøn  blev 
der  budt  velkommen  til  de  ca.  150  tilstedeværende,  hvorefter  der  var 
underholdning,  bestående  af  sketches,  sang,  oplæsning  o.s.v.  Efter 
underholdningen  var  der  auktion  og  salg  af  tilvirkede  håndarbejder, 
ligesom  der  blev  solgt  frugt  og  desserter.  Det  var  en  helt  igennem  vel- 
lykket aften.  W.  S.  R. 


DEN  BEDSTE  JULEGAVE 

er  en  af  Kirkens  bøger  eller  et  abonnement  på  »Skandinaviens 
Stjerne«.  Gavekort  på  Stjernen  kan  bestilles  ved  indsendelse 
af  beløbet  kr.  8,50  på  postgiro  333.38,  Church  of  Jesus  Christ  of 
Latter-day  Saints,  Priorvej  12,  København  F. 


Personlige  nyheder  fra  nær  og  fjern. 

Bryllup: 

Den  15.  maj  er  søster  Jytte  Juno  Dybvang,  Fredericia,  blevet  viet  til 
Erik  Karl  Basmussen. 

Den  28.  august  er  søster  Inge  Maria  Sørensen,  Horsens,  blevet  viet 
til  John  Bryde  Jørgensen. 

Fødselsdage: 

København:  Den  12.  december  fylder  søster  Hilda  Harvio,  Gran- 
sangervej  14,  70  år.  Hjertelig  til  lykke! 

Frederikshavn:  Den  19.  december  fylder  søster  Anna  Therese 
Christensen  65  år.  Hjertelig  til  lykke! 

Aarhus:  Den  20.  december  fylder  broder  Evald  Bryldt  80  år.  Hjer- 
telig til  lykke! 

Den  26.  december  fylder  broder  Peter  Trust  70  år.  Hjertelig  til  lykke ! 

Amager:  Den  31.  december  fylder  broder  Johannes  Adolf  Peter 
Andersen,  Holmbladsgade  48,  85  år.  Hjertelig  til  lykke! 

Bryllup  i  USA:  Tidligere  missionær  i  den  danske  mission,  Douglas 
Reed  Harmon,  er  den  12.  oktober  i  Idaho  Falls  Tempel  blevet  viet  til 
Barbara  Jean  Vanderwilt.  Stjernen  ønsker  hjertelig  til  lykke! 

Bryllup  i  USA:  Tove  J.  K.  M.  Carlsen,  datter  af  broder  og  søster  Karl 
A.  Møller  Carlsen,  tidligere  Odense,  er  den  30.  november  i  Salt  Lake 
Tempel  blevet  viet  til  Gary  Ray  Emfield.  Stjernen  ønsker  hjertelig  til 
lykke ! 


TAK! 


Lillian  og  Åge  Kjær  Jensen,  som 
den  9.  oktober  viedes  i  København, 
har  bedt  os  optage  følgende: 

Vi  vil  gerne  hermed  bringe  vor 
hjerteligste  tak  til  Københavns  gren 
og  til  søskende  og  venner  for  deres 
venlighed  ved  vort  bryllup.  En  sær- 
lig tak  for  den  smukke  højtidelig- 
hed i  Kirken,  den  vil  være  os  et 
minde,  vi  aldrig  vil  glemme. 

Lillian  og  Åge  Kjær  Jensen. 

Nyt  fra  hjælpeorganisationerne 


Kvindelig  hjælpeforening. 

»I  den  samme  egn  var  der  hyrder,  som  lå  ude 
på  marken  og  holdt  nattevagt  over  deres  hjord. 

Og  en  Herrens  engel  stod  for  dem,  og  Herrens 
herlighed  strålede  om  dem,  og  de  blev  grebet  af 
stor  frygt. 

Men  engelen  sagde  til  dem:  Frygt  ikke;  thi  se,  jeg 
forkynder  eder  en  stor  glæde,  som  skal  være  for 
hele  folket. 

Thi  eder  er  i  dag  en  Frelser  født  i  Davids  by;  han  er  Kristus,  Herren ! 
Og  dette  skal  være  jer  et  tegn:  I  skal  finde  et  barn  svøbt  og  liggen- 
de i  en  krybbe. 

Og  i  det  samme  var  der  med  engelen  en  mangfoldig  himmelsk  hær- 
skare, som  lovpriste  Gud  og  sagde: 

Ære  være  Gud  i  det  højeste!  Og  på  jorden  fred  i  mennesker,  der 
har  hans  velbehag.«  (Luk.  2:8 — 14). 

Således  var  den  første  jul,  da  det  lille  barn  Jesus  blev  født  i  Bethle- 
hem  i  en  tarvelig  krybbe.  Han  var  verdens  Forløser,  født  under  så 
ringe  omstændigheder  og  i  sådanne  omgivelser. 

Kun  nogle  få  kom  for  at  tilbede  og  dyrke  Ham.  Kun  få  anerkendte 
Ham  som  deres  Frelser.  Ingen  trompetfanfarer  forkyndte  Kristi  fød- 
sel i  Bethlehem.  I  krybben  ved  herberget,  hvor  Han  blev  født,  var  der 
duften  af  rent  hø  og  lyden  af  dyrene  på  marken,  medens  de  åd  deres 
aftenfoder. 

Men  guddommelig  musik  fra  det  himmelske  kor  kunne  høres  den 
nat  i  det  ensomme  land.  Hyrder  på  marken,  som  vogtede  deres  hjord, 
hørte  lyden  af  sød  musik  fra  englenes  kor. 

En  ny  stjerne,  mere  strålende  end  nogen  anden,  viste  sig  på  him- 
melen, og  ved  denne  stjernes  lys  fandt  de  tre  vise  mænd  vej  til  bar- 
net for  at  yde  deres  hyldest  til  Guds  Søn,  som  var  (blevet  sendt  for  at 
skabe  et  bedre  sted  for  de  sagtmodige,  for  dem,  som  sørger  og  lider 
ondt,  for  at  lette  de  svages  byrder  og  bringe  nyt  håb  til  de  ulykkelige. 

Mange  århundreder  er  gået  siden  vor  Herre  og  Frelsers  fødsel,  men 
Jule-evangeliet  er  stadig  den  smukkeste  historie,  man  kan  fortælle. 
Den  bliver  mere  virkelig  for  hver  gang,  den  fortælles.  Ved  juletid, 
når  vi  hører  guddommelig  musik,  synes  vi,  at  vi  igen  kan  høre  san- 
gen fra  det  himmelske  englekor.  Englene  sang  disse  ord:  »På  jorden 
fred  i  mennesker,  der  har  hans  velbehag,«  og  de  genlyder  stadig  ned 
gennem  århundreder  og  bringer  nyt  håb  og  ny  trøst  til  en  besværet 
verden. 

Må  julens  ånd  dvæle  i  vore  hjem,  hvor  ringe  eller  hvor  fyrstelige 
de  end  er,  ligesom  den  varme  og  trøstende  glød  fra  en  venligsindet  ild. 

Må  de  gaver,  store  eller  små,  der  gives  og  modtages  denne  dag,  gives 
og  modtages  med  den  ydmyghed  og  nåde,  med  hvilken  de  allerførste 
gaver  blev  givet  den  første  jul  af  de  tre  vise  mænd  for  så  længe  siden 
og  så  langt  borte. 

Må  der  være  tilfredshed  i  vort  hjem  denne  dag,  den  tilfredshed,  der 
kommer  af  den  sindets  højhed  og  det  åndelige  velvære,  der  findes 
hos  dem,  der  tror  på  menneskets  godhed,  og  som  har  tro  på  det  gud- 
dommelige Forsyns  visdom  og  barmhjertighed. 

Må  jeres  hjem  genlyde  af  julens  sange,  der  forkynder  ånden  fra 
julemorgen  til  hele  verden,  og  må  den  ånd  beskytte  og  bevare  jeres 
hjem  og  dem,  som  deler  dets  velsignelser  med  jer,  i  de  tider,  der 
kommer. 

Må  vi  alle  være  ydmyge  og  taknemmelige  over,  at  Han  levede  og 
døde  for  at  skabe  os  en  bedre  verden,  og  må  vi  stræbe  efter  at  blive 
værdige  til  det  offer,  Han  bragte  os  for  ikke  så  mange  århundreder 
siden.  Kvindelig  hjælpeforenings  hovedbestyrelse. 

Søndagsskolen  -  Primary  -  G.U.F. 

Ingen  julens  ånd 

Af  Alta  Higbee  Jacobsen. 

»De  får  aldrig  noget  til  jul«,  sagde  tante  Mar- 
tha. »Jeg  kan  ikke  forstå,  at  John  kan  være  så  næ- 
rig overfor  sin  familie«. 

»Men  på  deres  fødselsdage«,  sagde  tante  Alice 
grundende,  »på  deres  fødselsdage  får  de  så  vidun- 
derlige gaver.  Jeg  gad  vide,  hvordan  det  kan  være? 
Tror  du,  det  er,  fordi  de  ikke  føler  julens  ånd? 
Selv  børnene  giver  ikke  hinanden  gaver.  Det  er 
virkelig  meget  mærkeligt.« 
»Og  hvis  man  siger  noget  til  dem  om  det,  klapper  de  allesammen  i 
ligesom  muslinger,«  tilføjede  tante  Martha,  »det  vil  sige,  alle  undta- 
gen den  allermindste.  Og  nej,  hvor  hendes  øjne  skinner  og  stråler, 
hvis  man  taler  om  julegaver.  Man  skulle  virkelig  tro,  hun  var  glad  for 
julen,  selv  uden  gaver.« 

»Der  foregår  noget  mærkeligt  i  det  hus  og  har  gjort  det  i  alle 
disse  år,  siden  Clara  døde.  Jeg  tror,  vi  burde  tale  til  John  om  det. 
Lad  os  gå  derover  nu.« 

Den  mindste,  som  var  kommet  ind  gennem  fordøren  lige  i  tide  til 
at  høre  deres  samtale,  smuttede  hurtigt  bort  uden  at  blive  set.  Hun 
skyndte  sig  hjem.  Det  kunne  ikke  gå  an  at  lade  tante  Martha  og  tante 
Alice  komme  der,  før  hun  kom  hjem. 

»Far!«  råbte  hun,  idet  hun  smækkede  døren  i.  »Far  og  Grete  og 
Jim!  Skynd  jer,  gem  gaverne.  Tante  Martha  og  tante  Alice  er  på  vej 
for  at  se,  om  vi  ikke  har  nogen  julens  ånd!« 

»Vi  kan  ikke  lade  dem  finde  ud  af  det!«  udbrød  store  broder  Jim, 

idet  han  greb  en  favnfuld  halvt  indpakkede  gaver  og  løb  henimod 
trappen.  »Grete,  tag  papiret!  Og  du,  Far,  tag  seglgarnet!« 

Nogle  minutter  senere,  da  de  ophidsede  og  åndeløse  kom  tilbage, 
så  de  på  den  ryddelige  dagligstue,  der  nu  var  uden  tegn  på  gaver.  Et 
smukt  pyntet  træ  stod  i  det  ene  hjørne.  De  smilede  til  hinanden, 
og  den  mindste  lo  af  lutter  fryd. 

»Husk  nu«,  sagde  Far,  »vi  må  ikke  lade  dem  vide  noget.  Frelseren 
sagde,  at  vi  må  ikke  lade  vore  gode  gerninger  blive  set  af  mennesker. 
De  må  ikke  gætte,  at  vi  hvert  år  opsporer  en  eller  anden  trængende 
famile  og  giver  den  en  god  jul.  På  vore  fødselsdage  får  vi  gaver,  men 
julen  er  til  for  at  højtideligholde  Frelserens  fødselsdag,  og  derfor  gi- 
ver vi  vore  gaver  til  ham  —  ved  at  hjælpe  dem,  der  trænger.  Han  har 
sagt:  »Hvad  I  har  gjort  mod  en  af  disse  mine  små,  det  har  I  gjort 
mod  mig.«  Og  da  vi  fejrer  denne  dag  som  hans  fødselsdag,  giver  vi 
vore  gaver  til  ham  ved  at  hjælpe  dem,  der  trænger.« 

»Det  er  rigtigt,  Far!«  råbte  de  alle  i  kor  lige  i  det  øjeblik,  tanterne 
trådte  ind. 

»John«,  sagde  tante  Martha  beslutsomt,  »vi  vil  gerne  vide,  hvorfor 
I  ikke  har  julens  ånd  i  jeres  hjem.  Vi  føler,  det  er  vor  pligt  at  tale  til 
dig  om  det.« 

Tanterne  så  på  de  tavse  ansigter  foran  sig,  de  løftede  hoveder,  de 
strålende  øjne,  de  tæt  lukkede  munde,  og  de  løftede  hænderne  i  for- 
tvivlelse. 

»Ved  du«,  sagde  tante  Alice,  medens  de  gik  hjemad,  »jeg  havde  en 
følelse  af,  at  der  var  mere  af  julens  ånd  i  det  hus,  end  jeg  nogensinde 
har  følt  noget  andet  sted  før.« 

»Det  er  meget  mærkeligt«,  sagde  tante  Martha  forvirret,  »meget 
mærkeligt«.  Fra  Improvement  Era, 

Den  glade  familie  Jones 

Af  Alice  B.  Woolf. 

Mor  så  fra  sit  sytøj  op  på  sine  tre  rødhårede  børn,  der  var  samlet 
omkring  bordet. 

»Jeg  må  sandelig  sige,«  sagde  hun,  »at  jeg  har  huset  fuldt  af  ønsker. 
John  ønsker  et  ping-pong  spil  og  en  ny  sweater,  Jennifer  ønsker  en 
dukke  og  en  ny  bluse  og  nederdel,  for  ikke  at  tale  om  slæde  og  van- 
ter, og  Jim  ønsker  en  stor  dampmaskine  og  en  udstoppet  elefant  og 
nye  støvler.  Hvor  skal  alt  dette  komme  fra?« 

»Til  jul,  til  jul  — «  råbte  lille  Jim,  »og  jeg  ønsker  mig  også  knas 
og  nødder!« 

»Godt«,  sagde  Mor,  »det  er  altid  morsomt  at  tænke  på  de  ting,  vi 
måske  får  til  jul,  og  det  er  særlig  morsomt  i  vores  familie,  fordi  vi  al- 
tid får  noget.  Men  hvad  nu  med  at  give  noget?« 

»Ih,  vi  giver  altid  hinanden  gaver,  og  gaver  til  dig  og  Far  —  og  til 
Bedstemor  og  Bedstefar,«  sagde  John. 

»Naturligvis  gør  I  det  — «  sagde  Mor.  »Men  jeg  tænkte  på  noget  an- 
det.« Mor  fortalte  børnene,  at  hun  syntes,  de  altid  havde  været  gav- 
milde, men  nu  mente  hun,  at  John  og  Jennifer  og  Jim  var  store  nok 
til  at  tænke  på  nogen  udenfor  familien,  som  trængte  til  noget.  Hun 
lagde  sit  sytøj  fra  sig  og  satte  sig  ved  bordet  sammen  med  børnene. 
Hun  spurgte,  om  de  ville  høre  en  lille  historie,  og  det  ville  de  natur- 
ligvis gerne.  Så  fortalte  hun: 

»I  denne  by  ibor  der  en  moder  og  en  fader,  som  har  tre  børn,  akku- 
rat ligesom  vi  har.  De  har  to  ældre  drenge  og  en  lille  pige,  og  de  el- 
sker dem  meget  højt  —  ligesom  vi  elsker  jer.  De  ville  gerne  give  deres 
børn  en  glad  jul,  men  de  kan  ikke  gøre  det  uden  hjælp.  Sidste  år 
kom  deres  fader  slemt  tilskade  ved  en  ulykke,  og  selv  om  han  har 
det  bedre,  vil  det  tage  mindst  eet  år  endnu,  før  han  kan  bestille  no- 
get. Børnenes  moder  syr  for  folk  og  prøver  på  at  tjene  nok  til  mad 
og  hvad  de  ellers  skal  bruge  - —  men  hun  har  ikke  en  øre  tilovers  til 
at  købe  noget  til  julen. 

I  dag  kom  en  af  deres  venner  for  at  spørge  mig,  om  vi  havde  noget 
gammelt  legetøj  og  nogle  spil,  som  vi  ikke  mere  havde  brug  for.  Na- 
turligvis sagde  jeg  til  damen,  der  spurgte,  at  jeg  måtte  tale  med  jer 
børn  om  det,  da  legetøjet  er  jeres  eget.  Så  snart  I  har  bestemt  jer,  vil 
jeg  lade  hende  det  vide.« 

»Oh,  Mor«,  sagde  Jennifer,  »findes  der  virkelig  sådan  nogle  menne- 
sker? Ih,  jeg  har  mange,  mange  ting,  som  jeg  ikke  bruger  mere.  Jeg  er 
sikker  på,  at  vi  kan  finde  alle  mulige  slags  ting  til  deres  børn.« 

»Det  kan  vi  sikkert«,  sagde  John.  »Kan  I  huske  mine  gamle  bygge- 
klodser? —  Og  hvad  med  de  gummistøvler,  vi  er  vokset  fra?  Hvis  vi 
pudser  de  ting,  vi  har,  lidt  op,  vil  børnene  tro,  de  er  helt  nye.« 

»De  kan  ikke  få  mine  ting  —  ikke  endnu«,  sagde  den  lille  Jim. 

»Naturligvis  ikke,  Jim«,  sagde  Mor.  »Der  er  ingen,  der  vil  tage  jeres 
ting.  At  give  julegaver  er  noget,  man  gerne  vil  gøre  —  ikke  noget, 
man  er  nødt  til  at  gøre.« 

Efter  at  den  lille  Jim  var  kommet  i  seng,  forklarede  Mor  for  Jenni- 
fer og  John,  at  Jim  endnu  var  for  lille  til  at  forstå  at  give,  og  at  de 
alle  skulle  vente,  indtil  han  blev  vant  til  tanken  og  så  se,  hvad  han 
ville  gøre. 

Hele  ugen  arbejdede  Jennifer  og  John  og  Mor  og  Far  på  at  pudse 
legetøj  op,  for  de  havde  fortalt  den  familie,  som  trængte  til  hjælp,  at 
Jennifer  og  John  ville  levere  legetøj.  Mor  sagde,  at  hun  ville  lave 
julemaden  for  dem,  og  Far  sagde,  han  ville  give  dem  et  fint  pyntet 
juletræ.  I  kan  tænke  jer,  hvor  travlt  familien  Jones  havde.  Ingen  af 
dem  havde  tid  til  at  tænke  på,  hvad  de  selv  ønskede  sig  til  jul.  Lille 
Jim  følte  sig  lidt  udenfor.  Et  par  gange  var  han  lige  ved  at  komme 
med  nogle  af  sine  ting  for  at  give  dem  —  men  i  sidste  øjeblik  be- 
stemte han  sig  til  ikke  at  give  dem.  Men  han  følte  sig  ikke  glad,  ikke 
således  som  Jennifer  og  John  syntes  at  føle  sig. 

Så   kom  juleaftensdag.   Jennifer  og  John   og   Mor  og   Far   var   alle 

parat  med  gaverne,  som  skulle  hjælpe  en  anden  familie  til  at  få  en 
glad  jul.  Jennifer  havde  valgt  en  af  sine  smukkeste  dukker  til  den  lille 
pige,  og  John  havde  søgt,  til  han  havde  fundet  et  bordtennisspil  og 
bats  til  drengene.  Han  tog  nogle  af  sine  egne  penge  og  købte  nye  bolde. 
Der  var  alle  mulige  andre  ting,  som  var  blevet  repareret  og  pudset 
op.  Lige  da  de  alle  var  parat  til  at  tage  afsted  for  at  aflevere  tingene, 
hørte  de  støj  på  trappen,  og  der  stod  den  lille  Jim  med  armene  fulde 
af  legetøj. 

»Jeg  vil  også  med  — ■  og  jeg  vil  også  give  børnene  nogle  ting  for  at 
gøre  dem  glade.  Jeg  tror  også,  jeg  vil  give  dem  denne  gamle  teddy- 
bjørn. Jeg  er  så  stor  nu,  at  jeg  slet  ikke  behøver  at  sove  med  den  nu.« 

»Åh,  Jim!«  sagde  Mor  med  en  klump  i  halsen,  »du  er  virkelig  en 
stor  dreng  nu,  og  vi  er  stolte  af  dig.«  Jim  smilede  over  hele  ansigtet. 
Mor  vidste,  hvor  hårdt  det  måtte  have  været  for  ham  at  give  sin 
teddybjørn  væk.  Hun  sagde  ikke  noget,  for  han  gjorde  det  for  at  gøre 
andre  glade. 

Da  den  glade  familie  Jones  afleverede  gaverne,  fik  John  og  Jennifer 
og  Jim  en  hjertelig  omfavnelse  af  moderen  og  faderen.  Naturligvis 
vidste  børnene  ikke  noget  om  det  —  de  var  blevet  sendt  udenfor  — 
for  det  skulle  være  en  overraskelse  for  dem  juleaften. 

Da  familien  Jones  gik  hjem,  sagde  John:  »Tænk,  hvad  der  ville  være 
sket,  hvis  vi  ikke  havde  hørt  om  denne  familie  —  de  ville  ikke  have 
fået  nogen  jul,  og  vi  kunne  ikke  have  været  nær  så  glade,  som  vi 
er  nul.« 

Hele  vejen  hjem  sang  børnene  julesange,  medens  sneen  knirkede 
under  deres  fødder.  Så  snart  de  var  hjemme,  lod  Mor  dem  klæde  sig 
af  og  samle  sig  om  hende  på  divanen,  så  hun  kunne  fortælle  dem  en 
historie.  Denne  julehistorie  var  deres  yndlingshistorie,  for  hvert  år 
læste  Mor  fra  Bibelen  om  den  første  jul.  Da  hun  denne  gang  læste  den, 
var  huset  så  stille  som  det  kunne  være,  og  et  eller  andet  sted  udefra 
kom  lyden  af  nogle,  der  sang  »Glade  jul,  dejlige  jul«.  Da  Mor  sluttede 
historien  med  »På  jorden  fred  i  mennesker,  der  har  hans  velbehag,« 
sukkede  Jennifer  og  sagde:  »Vi  har  aldrig  haft  en  dejligere  jul  —  al- 
drig, aldrig.  Jeg  håber,  julen  altid  kan  blive  så  dejlig  som  denne.« 

Juleaften  hos  familien  Jones  var  en  dejlig  tid,  som  den  også  vil 
være  det  i  jeres  hjem,  og  de  ønsker  jer  alle  en  glædelig  jul  og  et 
godt  nytår!  Fra  >>The  Children's  Friend«. 

Genealogisk  forening. 

For  godt  en  måned  siden  udsendte  vi  skuespillet:  »Kunne  det  ske 
for  dig«,  til  samtlige  grene  i  den  danske  mission.  —  Til  grensforstan- 
dere  og  de  genealogiske  foreninger  i  grenene  vil  vi  gerne  sige:  Lad 
ikke  dette  skuespil  blive  liggende  i  skuffen,  men  benyt  det  for  at 
fremme  interessen  for  og  forståelsen  af  det  genealogiske  arbejde. 
Hensigten  med  de  genealogiske  foreninger  er  jo  at  få  navne  til  templer- 
ne. —  Det  er  vor  opgave,  og  vort  arbejde  må  tilrettelægges  ud  fra 

denne  synsvinkel  og  bliver  bedømt  efter  det  antal  skemaer  eller  navne 
der  kommer  fra  grenene. 

I  skuespillet  vises,  hvordan  man  i  åndeverdenen  venter,  og  venter 
og  atter  venter  på,  at  nogen  på  jorden  skal  gøre  et  stedfortrædende  ar- 
bejde til  forløsning  af  dem,  som  befinder  sig  der.  - —  Måske  nogle  af 
vore  kære  - —  dine  eller  mine  —  er  der,  eller  nære  slægtninge. 

Skal  vi  ganske  rolig  lade  dem  vente?  —  Nej,  vi  bør  gøre  alt,  vi  kan, 
for  at  fremme  Herrens  vilje  og  plan  også  på  dette  område.  Hvis  vi 
forsømmer  vor  pligt,  så  børnenes  hjerter  ikke  vender  sig  til  deres 
fædre,  kan  vi  frygte,  at  landet  vil  blive  slået  med  band  (Mal.  4:6) 
eller  blive  lagt  aldeles  øde  ved  hans  tilkommeise.  (L  &  P.  2:3).  — -  Det 
er  strenge  ord,  men  Herren  er  streng  med  dette,  fordi  han  kender  og 
forstår  dette  arbejdes  uhyre  værdi.  —  For  godt  100  år  siden  fik  de 
hellige  befaling  om  at  bygge  et  hus,  hvori  dette  arbejde  kunne  bringes 
til  udførelse,  og  der  blev  en  tid  fastsat  til  at  bygge  det,  for  at  sagen 
ikke  skulle  trække  i  langdrag.  —  Lyt  til  de  sidste  ord  i  denne  befaling: 
(L  &  P.  124:32):  »Men  se,  når  den  tid  er  forbi,  vil  jeg  ikke  længere 
anerkende  jeres  dåb  for  de  døde,  og  om  I  ikke  gør  dette  indenfor  den 
bestemte  tid,  skal  I  blive  forkastet  som  en  kirke  tillige  med  jeres  døde, 
siger  Herren,  jeres  Gud.«  —  Lad  os  bruge  vor  tid,  lad  os  virke  med 
flid. 

Genealogisk  forenings  hovedbestyrelse. 

tKredsfærernes  budskab. 

Trosartiklerne 

Artikel  7:  »Vi  tror  på  tungemålsgaven,  profeti,  åbenbaring,  syner, 
helbredelse,  udlægning  af  tungemål  o.  s.  v.« 

Åndelige  gaver. 

Eksistensen  af  åndelige  gaver  er  et  af  de  væsentligste  karaktertræk 
ved  den  sande  Kristi  Kirke.  Hvor  de  ikke  findes,  virker  Guds  præste- 
dømme ikke. 

Da  Moroni  stod  på  gravens  tærskel,  bar  han  dette  højtidelige  vidnes- 
byrd til  hele  verden:  »Og  jeg  ønsker  at  formane  jer,  mine  elskede 
brødre,  til  at  erindre,  at  han  er  den  samme  i  går,  i  dag  og  til  evig  tid, 
og  at  alle  disse  gaver,  hvorom  jeg  har  talt,  og  som  er  åndelige,  ikke 
vil  blive  afskaffet,  så  længe  verden  står,  uden  for  menneskenes  vantros 
skyld«.  (Moroni  10:19).  Han  erklærede  endvidere:  »Og  gennem  den 
Helligånds  kraft  kan  I  kende  sandheden  i  alle  ting.«  (Moroni  10:5). 
Følgende  gaver  opregnes:  1)  Mirakler,  2)  tungemålsgaven,  3)  gaven 
at  udlægge  tungetale,  4)  helbredelsens  gave,  5)  syner  og  drømme,  6) 
profetiens  gave,  7)  åbenbaring,  8)  den  Helligånds  gave,  ved  hvilken 
mennesket  kan  vide,  at  Jesus  er  Guds  Søn,  9)  skriften  erklærer,  at 
evigt  liv  er  Guds  største  gave  til  mennesket. 

I  sin  tale  til  de  ikke-troende  erklærede  Moroni:  »Og  atter  taler  jeg 
til  jer,  som  ikke  vedkender  jer  Guds  åbenbaringer  og  siger,  at  de  er 
afskaffet,  så  der  ikke  gives  åbenbaringer,  ej  heller  profetier  eller  ga- 
ver eller  helbredelse  eller  tungemål  og  deres  udlæggelse.  Se,  jeg  siger 
jer,  at  den,  som  fornægter  disse  ting,  kender  ikke  Kristi  evangelium; 
han  har  ikke  læst  skrifterne;  og  om  han  har,  forstår  han  dem  ikke.« 
(Mormon  9:7—8). 

Da  Frelseren  gav  sine  disciple  den  opgave  at  gå  ud  i  al  verden  og 
forkynde  evangeliet  for  al  skabningen,  sagde  han:  »Den,  som  tror  og 
bliver  døbt,  skal  blive  frelst;  men  den,  som  er  vantro,  skal  blive  for- 
dømt. Og  disse  tegn  skal  følge  dem,  der  tror:  i  mit  navn  skal  de  ud- 
drive onde  ånder;  de  skal  tale  med  nye  tunger;  de  skal  tage  på  slan- 
ger, og  hvis  de  drikker  dødbringende  gift,  skal  det  ikke  skade  dem; 
på  syge  skal  de  lægge  hænder,  og  de  skal  blive  raske.«  (Mark.  16: 
16—18). 

Intet  folk  i  nogen  tidligere  uddeling  har  modtaget  mere  trøstende 
forsikringer  om  Åndens  gaver  end  dem,  som  de  sidste  dages  hellige 
har  modtaget  i  de  dage,  vi  nu  lever  i.  En  bemærkelsesværdig  tilkende- 
givelse af  helbredelse  blev  givet  den  22.  juli  1839  i  Nauvoo.  (Life  of 
Heber  C.  Kimball,  s.  273—274.) 

tKredslærermdernes  budskab 

»Han  indbyder  alle  mennesker;  thi  barmhjertighedens  arme 
er  udstrakt   til  ,dem,   og  han  siger:   Omvend  jer,  og  jeg  vil 
modtage  jer.«  (Alma  5:33). 
Formål:  At  påpege  nødvendigheden  af  omvendelse  og  overvindelse 
af  ens  egne  fejl. 

Denne  udtalelse  af  Alma  giver  udtryk  for  Guds  ubegrænsede  kærlig- 
hed til  alle,  der  omvender  sig.  »Kom  til  mig,  da  ...  skal  I  frit  spise  og 
drikke  af  livets  brød  og  vand.«  (Alma  5:34).  Alle  er  indbudt  - —  ikke 
en  foretrukket  liste  eller  nogle  udvalgte  få,  men  hele  menneskeheden 
kan  komme  til  Gud  gennem  omvendelse. 

Alle  profeternes  budskab  gennem  tidsaldrene  har  været  et  omven- 
velsens  budskab.  Gang  på  gang  har  de  sendt  Herrens  indbydelse  ud: 
»Omvend  jer,  alle  jordens  fire  hjørner,  thi  himmeriges  rige  er  nær.« 
(Alma  5:50).  Det  har  været  typisk  for  dem. 

»Omvendelse  er  midlet  til  at  få  tilgivelse  og  er  derfor  en  af  Guds 
største  gaver  til  menneskene.«  (Trosartiklerne,  side  108).  Dens  betyd- 
ning kan  ikke  overvurderes.  Intet  menneske  er  uden  synd,  og  derfor 
er  intet  menneske  undtaget  fra  at  omvende  sig. 

Da  Gud  vidste,  at  menneskene  ville  begå  fejl,  blev  der  beredt  en  vej, 
hvorved  de  kunne  give  oprejsning  og  få  tilgivelse.  Vejen  gik  gennem 
omvendelse.  Vi  kan  ikke  gå  tilbage  og  leve  vort  liv  om  igen  og  undgå 
de  fejl,  vi  har  gjort;  men  gennem  Guds  nåderige  barmhjertighed  har 

vi  fået  lejlighed  til  at  omvende  os  oprigtigt.  Omvendelse  er  nødvendig, 
for  at  Kristi  forsoning  kan  blive  effektiv  i  den  enkeltes  liv. 

Omvendelse  omfatter  adskillige  fremadskridende  skridt  og  betin- 
gelser. Syndserkendelse  er  det  første  skridt;  derefter  følger  dyb  sorg 
over  synden;  den  bodfærdige  vil  gøre  alt  i  sin  magt  for  at  gøre  det 
godt  igen,  som  han  har  gjort  forkert;  og  til  sidst  vil  han  afholde  sig 
fra  at  begå  synden  igen  og  bestemme  sig  til  at  gøre  det  gode.  (Se 
Trosartiklerne,  side  103).  »Heraf  kan  I  vide,  om  et  menneske  omven- 
der sig  fra  sine  synder:  Se,  han  vil  bekende  dem  og  aflægge  dem.«  (L. 
&  P.  58:43). 

Selv  om  der  altid  er  håb  for  den,  der  ønsker  at  omvende  sig,  må  vi 
dog  ikke  formode,  at  omvendelse  altid  er  mulig.  »Omvendelsens  gave 
bliver  givet  menneskene,  når  de  ydmyger  sig  for  Herren.«  Og  »Jo 
mere  forsætligt,  der  syndes,  desto  vanskeligere  bliver  omvendelsen.« 
Ligeledes  »Jo  længere  omvendelsen  opsættes,  desto  svagere  bliver  om- 
vendelsen.«  (Trosartiklerne,  side  108). 

Amulek  lærte: 

Så  beder  jeg  jer  om  ikke  at  opsætte  jeres  omvendelsesdag  til  enden 
...  I  kan  ikke  sige,  når  I  kommer  til  dette  frygtelige  tidspunkt:  Jeg  vil 
angre  og  omvende  mig  til  min  Gud.  Nej,  I  kan  ikke  sige  det,  thi  den 
samme  ånd,  som  er  i  besiddelse  af  jeres  legeme,  når  I  går  ud  af  dette 
liv,  den  samme  ånd  vil  have  magt  til  at  tage  jeres  legeme  i  besiddelse 
i  den  evige  verden.  (Alma  34:33,  34). 

Hvis  man  håber  på  at  opnå  tilgivelse  gennem  omvendelse,  må  man 
også  være  villig  til  at  tilgive  andre.  Omvendelse  er  ikke  oprigtig,  hvis 
man  ikke  er  blevet  tolerant  overfor  andres  fejl  og  svagheder.  Frelseren 
sagde: 

Thi  tilgiver  I  menneskene  deres  overtrædelser,  vil  jeres  himmelske 
Fader  også  tilgive  jer;  men  tilgiver  I  ikke  menneskene  deres  over- 
trædelser, vil  jeres  Fader  heller  ikke  tilgive  jeres  overtrædelser.  (Matt. 
6:14—15). 

Når  omvendelse  er  ægte,  opstår  der  store  forandringer  i  folks  liv. 
Det  er  formålet  og  hensigten  med  dette  store  princip  —  at  folk  kan 
overvinde  synd  og  fuldkommengøre  sig. 

»Af  alle  handlinger,  er  da  ikke  omvendelse  den  mest  guddomme- 
lige?« —  Carlyle. 


Fra  missionsmarken 


Aalborg:  Torsdag  den  2.  september  genåbnede  Vejgaard  Primary 
efter  endt  sommerferie  med  en  lille  fest.  Efter  indledningssang  og  bon 
blev  der  som  sangovelse  under  ledelse  af  missionær,  søster  Karin 
Aronson  sunget  »To  små  hænder«,  hvorefter  der  var  et  lille  forpro- 

gram,  præsenteret  af  børnene.  Bodil  Hansen  og  Lone  Luther  sang 
»Sommersangen«  og  »Kære  lille  Lone«,  hvorefter  Lise  Thomsen  sang 
»På  et  hjørne«.  Derefter  viste  distriktspræsident,  ældste  Werner  S. 
Rønne,  fem  dejlige  film  for  børnene,  som  modtog  dem  med  stormende 
begejstring.  Alle  børnene  var  enige  om,  at  det  havde  været  en  vid- 
underlig eftermiddag.  Der  sluttedes  med  bøn  ved  søster  Laura  Han- 
sen, hvorefter  alle  gik  hver  til  sit.  Tilstede  var  80  børn  og  7  voksne. 
Hele  festen  blev  ledet  af  missionær,  søster  Lucille  Hallam. 

/.  L. 

Odense:  GUF  i  Odense  holdt  onsdag  den  6.  oktober  en  fin  og 
vellykket  høstfest  under  ledelse  af  1.  rådgiver,  søster  Rigmor  Olesen. 
Der  var  rigtigt  pyntet  op  til  en  sådan  fest  med  halm  og  efterårsløv 
og  GUF-farverne  grønt  og  gult,  arrangeret  på  en  smuk  og  festlig  måde. 
Vor  distriktspræsident,  ældste  William  J.  Murri,  var  klædt  på  som  en 
rigtig  bondemand  og  bød  alle  velkommen.  Et  orkester,  bestående  af 
to  missionærer  og  en  broder,  optrådte  i  et  meget  morsomt  nummer. 
Nogle  af  Kirkens  venner  spillede  firhændigt  på  klaver.  Der  var  ar- 
rangeret forskellige  lege  og  danse  under  ledelse  af  missionær,  søster 
Inge  Andersen  og  søster  Lilli  Christoffersen  og  med  broder  Eric  Elm 
ved  klaveret.  Fra  en  rigtig  hyggelig  bondestue  blev  der  serveret 
»punch«,  æbleskiver  og  is.  Vi  er  inderlig  taknemmelige  over,  at  vi  i 
vor  Kirke  har  lejlighed  til  at  holde  en  sådan  fest  med  Guds  Ånd  til- 
stede. 


Fra  høstfesten  i  Odense. 

Aarhus:  Lørdag  den  30.  oktober  holdt  spejderne  i  Aarhus  gren  for- 
ældrefest.  Festen  indledtes  med  sangen:  »Nu  flyver  mørkets  fugle  ud«, 
og  efter  bøn  bød  tropsfører  Sv.  Staking  velkommen  til  de  mange,  som 
var  samlet. 

Derefter  talte  kolonnechef  Bent  Thomsen  til  os,  og  idet  han  udtrykte 
sin  glæde  over  at  være  indbudt  til  festen,  talte  han  om  spejderbevæ- 
gelsen, hvorunder  han  nævnte  det  store  arbejde,  spejderne  i  Kirken 
gjorde.  »For,«  som  han  sagde,  »en  spejder  gør  en  dreng  til  en  mand«. 
Derefter  blev  Vacomba-filmen  vist,  og  efter  den  fik  fru  Anna  Poulsen 
sin  førerudnævnelse  som  flokfører  for  ulvene  i  Aarhus  gren.  Nu  blev 
boderne  åbnet,  og  der  blev  solgt  mange  desserter  og  hobbyarbejder. 
Forældrefesten  sluttede  med  sangen:  »O,  come  and  go  with  me«,  og 
ældste  Peer  K.  Kristensen  afsluttede  den  dejlige  aften,  vi  havde  haft, 
med  bøn. 

H.  H. 


København:  Lørdag  den  6.  november  havde  »Syngende  mødre«  i 
København  inviteret  til  hyggeaften.  Kl.  18  serveredes  pølser  med  varm 
kartoffelsalat  å  kr.  1,50,  og  omkring  70  søskende  og  venner  deltog  i 
spisningen.  Da  bordene  var  ryddet  væk,  var  der  et  kort  underhold- 
ningsprogram, og  i  mellemtiden  var  der  også  kommet  flere  gæster. 
Underholdningen  begyndte  med,  at  vor  rutinerede  søster  Anna  Kragh 
læste  en  historie  af  Maglekilde  Petersen.  En  missionærkvartet,  hvoraf 
halvdelen  af  missionærerne  var  klædt  ud  som  piger,  sang  »Silvery 
Moon«,  så  salen  sydede  af  latter  og  begejstring,  og  til  sidst  sang  tre 
af  »Syngende  mødres«  medlemmer,  Emma  Eriksen,  Anna  Holmquist 
og  Grethe  Østberg,  en  potpourri  over  en  række  kendte  gamle  og  nyere 
sange,  og  tilhørerne  sang  med  på  omkvædene,  så  det  rungede  i  salen, 
og  bifaldet  bagefter  var  så  stærkt,  at  den  sidste  sang,  »Wonderful  Co- 
penhagen«, måtte  gives  da  capo.  Straks  efter  underholdningen  be- 
gyndte dansen,  og  alle,  både  gamle  og  unge,  var  på  gulvet  til  tonerne 
af  de  gamle  og  nye  dansemelodier,  spillet  dels  på  klaver  og  dels  på 
harmonika;  musikeren  dirigerede  dansene  og  gik  sommetider  selv  i 
spidsen  med  sin  harmonika,  så  ingen  fik  lov  til  at  varme  bænke.  Der 
var  liv,  humør  og  stemning,  og  aftenen  blev  en  strålende  sukces.  I  en 
pause  i  dansen  sang  og  jodlede  korets  alderspræsident,  den  84-årige 
søster  Selma  Harboe,  og  søster  Anna  Kragh  læste  den  båltale,  som  hun 
i  sommer  holdt  i  Salt  Lake  City  under  sit  besøg  der. 

Vi  vil  gerne  hermed  takke  alle  »Syngende  mødre«  for  deres  store 
arbejde  før  og  under  festen,  og  de  tilstedeværende  gæster,  fordi  de 
kom  og  hjalp  os  med  at  gøre  festen  til  den  store  sukces,  som  den  blev. 
En  særlig  tak  til  de  medlemmer  af  koret,  der  måtte  tilbringe  hele  afte- 
nen i  køkkenet  og  ved  salget  af  forfriskninger.  —  Tilstede  ved  festen 
var  ialt  ca.  130  søskende  og  venner. 

M.  K. 

kd benhavn:  Lørdag  den  20.  novbr.  afholdt  GUF  i  København  en 
stor  efterårsfest  under  mottoet  »KOM  OM  BORD«.  Festen  begyndte 
allerede  tre  uger  i  forvejen,  d.  v.  s.  for  GUFs  (bestyrelse,  som  havde 
lagt  et  kæmpearbejde  i  dette  arrangement.  Til  samtlige  medlemmer 
var  udsendt  indbydelse  og  program,  og  den  store  tilstrømning  til  fe- 
sten tydede  på,  at  invitationen  var  blevet  godt  modtaget.  Allerede  da 
kl.  var  7,30,  var  GUF's  store  festsal  på  Priorvej  fuld  af  nye  og  gamle 
medlemmer  samt  mange  undersøgere  og  venner  af  kirken. 

Straks  ved  indgangsdøren  fik  man  indtryk  af  det  store  arbejde, 
der  var  lagt  i  udsmykningen  —  trapperne  var  omviklet  med  tovværk, 
og  på  væggene  hang  redningsbælter  o.  s.  v.,  således  at  man  straks 
følte  sig  hensat  til  søens  »glade  liv«.  Udsmykningen  af  festsalen  var 
ligeledes  holdt  indenfor  de  maritime  rammer,  og  belysningseffekterne 
sammen  med  de  glimrende  udførte  panoramaer,  som  dækkede  vindu- 
erne, skabte  det  helt  rigtige  indtryk  —  redningsbælter,  tovværk,  ko- 
øjer, lanterner,  hvor  man  end  vendte  sig. 

Præcis  kl.  7,30  bød  GUF's  præsident,  br.  Orla  Rasmussen,  velkom- 
men. Man  åbnede  med  »Der  er  et  yndigt  land«  og  bøn  ved  Poul  Kragh. 

Derefter  gik  vi  over  til  festlighederne.  En  kvartet  bestående  af  Hen- 
ny Holmegaard,  Else  Corelli,  Fl.  Hall  og  Orla  Rasmussen,  akkompag- 
neret af  søster  Karen  Margrethe  Petersen,  sang  et  stort  somands-pot- 
pourri,  som  gjorde  vanvittig  lykke,  og  som  endte  med  et  særligt  til 
dagen  »opfundet«  velkomstvers.  Ballet  blev  erklæret  åbent,  og  hurti- 
gere end  lyden  var  gulvet  sort  af  mennesker.  Orkestret  var  strålende 
og  spillede  et  program  så  afvekslende,  at  både  ældre  og  yngre  kunne 
glæde  sig  og  være  med  i  dansen.  Kl.  20,30  begyndte  en  kort  og  meget 
morsom  underholdning,  udført  af  missionærer,  søskende  og  venner. 

Missionærkvartetten  (Ældsterne  Blaine  Jensen,  Gilbert  Olsen,  John- 
sen og  David  N.  Morrell)  overgik  endnu  en  gang  sig  selv  og  sang  en 
meget  morsom  udgave  af  »Se  den  lille  kattekilling«  og  derefter  »Old 
Mc'Donald«. 

Derefter  læste  grensforstanderen,  br.  Gustav  Olsen,  en  lille  Storm  P. 
historie.  Annie  og  Inge  sang  »Sig  du  er  min«.  Den  lange  Flemming 
Hall  (Halv)  gav  nummeret  »Husmoderens  2  minutter«  efterfulgt  af  en 
parodi  på  Pressens  radioavis.  2  gårdmusikanter,  Max  og  Tom,  fik  for- 
samlingen til  at  synge  med  på  forskellige  sømandssange,  og  program- 
met sluttede  med,  at  en  ven  af  kirken,  troldmanden  »MIKADO«  og  hans 
partnerske,  gav  en  udmærket  trylleforestilling. 

Dansen  gik  derefter  videre  og  ind  imellem  indtog  man  forfrisknin- 
ger ved  den  improviserede  »Show-boat«  bar«. 

Aftenens  store  overraskelse  kom  kl.  22,15,  da  skuespillerinde  ved 
Det  kgl.  teater  Ellen  Gottschalch  til  tonerne  af  »Jeg  bli'r  så  glad  når 
solen  skinner«  trådte  ind  på  scenen.  Den  strålende  kunstnerinde  un- 
derholdt os  derefter  en  god  halv  time  med  alle  sine  mest  populære 
sange  og  viser,  f.  eks.  kan  nævnes  alle  hendes  Lumbye-sange  fra  den 
store  Lumbye-film.  Der  var  også  et  par  søde  små  ting  for  børnene, 

da  fru  Gottschalch  sang  »Konen  med  æggene«  og  »Pandeben,  godt  det 
gror«  af  H.  C.  Andersen. 

Vi  var  alle  meget  charmerede  af  fru  Gottschalch's  kunst  og  meget 
glade  for  det  valgte  program,  og  fru  Gottschalch  kvitterede  for  aftenen 
ved  i  GUF's  gæstebog  at  takke  et  ualmindeligt  veloplagt  publikum. 
Ellen  Gottschalch  blev  akkompagneret  af  Jutta  Jerndorff. 

Dansen  fik  lov  at  gå  videre  indtil  kl.  23,30,  og  festen  sluttede  med 
bøn  ved  br.  Poul  Erik  Konnerup  Kristensen. 

Festen  var  helt  igennem  en  fin  propaganda  for  GUF.  Over  250  men- 
nesker var  tilstede  hvilket  lover  godt  for  GUF's  fremtidige  arbejde  i 
Københavns  gren.  JR. 

Slagelse:  Lørdag  aften  d.  30.  oktober  hørtes  sang  og  musik  fra  mor- 
monernes mødelokaler  i  Slagelse.  Anledningen  var  en  sammenkomst 
for  de  hellige  og  deres  venner,  sangen  var  ældsterne  A.  Leron  Johnsen, 
Blaine  P.  Jensen,  Gilbert  T.  Olsen  og  David  N.  Morrells  smukke  stem- 
mer, og  musikken  var  klaverspil  under  missionær,  søster  Inger  Fis- 
chers dygtige  fingre;  festen  var  under  ledelse  af  grensforstander,  æld- 
ste Ronald  R.  Jensen. 

Kvartetten  sang  negro  spirituals  og  underholdt  også  forsamlingen 
med  en  temmelig  usædvanlig  udgave  af  fransk  can-can.  Ældste  A.  Le- 
ron Johnsen  sang  solo  »Because«  og  »Old  Man  river«,  og  søster  Fischer 
spillede  »La  Fauvette«  af  Lea  Fisher. 

Der  blev  også  vist  to  films,  og  Slagelse  Kvindelig  hjælpeforening 
serverede  forfriskninger.  Der  var  lidt  vanskeligheder  med  film-pro- 
jektoren, hvad  der  resulterede  i  ti  minutters  mørke,  indtil  broder  Pe- 
dersen havde  sat  en  ny  sikring  i.  Lyset  kom  igen,  netop  da  forsamlin- 
gen, som  i  mørket  sang  »Hav  tak  for  Profeten,  du  sendte«,  kom  til 
ordene  »...  for  sandhedens  baune  du  tændte«! 

Der  var  ialt  32  tilstede,  og  de  havde  alle  en  dejlig  aften.  Festen  måtte 
afbrydes  temmelig  tidligt,  da  de  besøgende  missionærer  skulle  skynde 
sig  afsted  for  at  nå  toget.  Søster  Fischer  og  hendes  kammerat,  søster 
Betty  Jean  Sorensen,  blev  natten  over  i  Slagelse  og  overværede  mø- 
derne, der  blev  afholdt  om  søndagen.  R    R    j 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

København:  »Bedre  sent  end  aldrig«  er  der  et  gammelt  ord,  der 
siger.  Den  7.  januar  1954  blev  Panther-troppen  her  i  København  god- 
kendt af  Det  danske  Spejderkorps. 

Siden  da  er  det  gået  støt  fremad.  Og  den  11.  september  skulle  en 
spejdertrop  fra  vor  kirke  for  første  gang  starte  i  en  divisionsturne- 
ring.  Vor  trop  hører  til  Heimdal  division,  som  i  1951  i  en  turnering 
mod  alle  Danmarks  spejdere  tilkæmpede  sig  Det  danske  Spejderkorps's 
fane.  Så  det  var  med  angst  og  bæven  i  vore  hjerter,  vi  drog  til  turne- 
ring mod  troppene  inden  for  Heimdal  divisionen. 

Vi  startede  med  to  patruljer,  3  mand  i  den  ene  og  2  i  den  anden.  Og 
det  gik  vældig  godt.  Desværre  nåede  kun  den  ene  patrulje  frem,  da 
der  på  vejen  derop  var  lagt  forskellige  poster.  Vor  blev  selvfølgelig  nr. 
nul,  men  vi  var  blevet  femtesidst,  hvis  ikke  et  uheld  havde  slået  den 
ene  patrulje  ud,  og  det  til  trods  for,  at  vi  ikke  har  bestået  et  år  endnu, 
og  drengene  aldrig  har  været  spejdere,  før  de  kom  i  vor  trop. 

På  billederne  ser  man  vor  trop,  som  består  af  Flagermus-  og  Egern- 
patruljen, og  Egernpatruljen,  som  nåede  frem,  fotograferet  foran  de- 
res telt  på  turneringslejrpladsen.  I  selve  patruljekonkurrencen  blev 
Egernpatruljen  placeret  som  femtesidst. 

Fornylig  havde  vi  tropsfest,  hvor  vi  havde  lavet  vor  G.U.F.-sal  om 
til  en  lejrplads  i  skoven.  Som  kulisser  havde  vi  skaffet  tyve  mindre 
skovtræer,  så  vi  kunne  trylle  den  helt  rigtige  lejrbålsstemning  frem. 

Tropsfører  Flemming  Hall. 


Ordinationer: 

Horsens:  17.    oktober:    Kristian   Pedersen    ordineret   til   ældste   af 
missionspræsident  Junius  M.  Sorensen. 

Hjørring:    17.  oktober:  Richard  Konnerup  Kristensen  ordineret  til 
lærer  af  ældste  Paul  Maxwell  Andersen. 

Esbjerg:  10.  oktober:  Bent  Sandholdt  Jensen  ordineret  til  lærer  af 
ældste  Ernest  Anton  Jensen. 

Emigrationer: 

Horsens:  Den  24.  september  er  Kaj  Frode  Bjørn,  Helga  Skovby  Pe- 
dersen Bjørn,  Ellinor  Skovby  Bjørn  og  Marianne  Skovby  Bjørn  emi- 
greret til  Salt  Lake  City,  Utah. 

Esbjerg:  Den  4.  oktober  er  Laura  Caroline  Larsen  Andersen  emigre- 
ret til  Salt  Lake  City,  Utah. 

Den  19.  oktober  er  Tove  Bitten  Henningsen  emigreret  til  Roosevelt, 
Utah. 


DÅB 


BANDERS: 

7.   oktober: 

Erik  Bryldt,  døbt  af  ældste 
Bent  A.  Jensen,  håndspålæggel- 
se af  ældste  Fred.  L.  Gregersen. 

Kirsten  Pedersen  Bryldt,  døbt 
af  ældste  Fred.  L.  Gregersen, 
håndspålæggelse  af  ældste  Bent 
A.  Jensen. 

Grethe  Bryldt,  døbt  af  ældste 
Fred.  L.  Gregersen,  håndspålæg- 
gelse af  ældste  Bent  A.  Jensen. 

Knud  Christian  Bryldt,  døbt  af 
ældste  Fred.  L.  Gregersen,  hånds- 
pålæggelse af  ældste  Bent  A. 
Jensen. 

Ejgil  Bryldt,  døbt  ef  ældste 
Bent  A.  Jensen,  håndspålæggelse 
af  ældste  Fred.  L.  Gregersen. 

KØBENHAVN: 

5.  oktober: 
Annie      Solvej      Marie      Jensen, 

døbt  af  ældste  Bent  A.  Jensen, 
håndspålæggelse  af  Carl  Helgo 
Jensen. 

Holger  Vilhelm  Jensen,  døbt  af 
ældste  Bent  A.  Jensen,  håndspå- 
læggelse   af    Carl    Helgo    Jensen. 


3  1.    oktober: 

Anne  Pialene  Ringheim,  døbt  af 
Jørgen  Ringheim.,  håndspålæg- 
gelse af  Ole  C.  Petersen. 

Kim  Torben  Hvistendahl,  døbt 
af  Harry  K.  Hvistendahl,  hånds- 
pålæggelse af  missionspræsident 
Junius  M.  Sorensen. 

FREDERICIA: 

10.    oktober: 

Erik  Karl  Rasmussen,  døbt  af 
Johannes  Liljengren,  håndspå- 
læggelse af  samme. 

ESBJERG: 

10.    oktober: 

Gerda  Rolfskov  Petersen,  døbt 
af  ældste  Ernest  Anton  Jensen, 
håndspålæggelse  af  missionspræ- 
sident Junius  M.  Sorensen. 

Mikkel  Hansen  Jensen,  døbt  af 
ældste  Ernest  Anton  Jensen, 
håndspålæggelse    af  Ejnar  Nielsen 

Jens  Christian  Laurids  Lund- 
bæk, døbt  af  ældste  Ernest  An- 
ton Jensen,  håndspålæggelse  af 
Aage  Hansen. 


Vi  ønsker  de  nye  søskende  hjertelig  til  lykke  og  velkommen  i  Kirken ! 

Missionærankomster: 

Den  1.  november  ankom  Chester  Hal  Rasmussen  fra  Mantua,  Utah, 
og  Olaf  MacLynn  Madsen  fra  Boise,  Idaho,  til  den  danske  mission, 
begge  beskikket  til  at  arbejde  i  København. 

Vi  byder  de  to  nye  missionærer  hjertelig  velkommen  til  den  dan- 
ske mission. 


Chester  Hal  Rasmussen. 


Olaf  MacLynn  Madsen. 


Missionær  forfly  ttelser : 

15.  oktober:  Marion  N.  Davidson  fra  Skive  til  Aarhus. 

20.  oktober:  Robert  A.  Bryson  fra  Randers  til  Silkeborg.  Marlin  R. 
Anderson  fra  Vejle  til  Randers.  Wayne  H.  Hansen  fra  København  til 
Horsens.  Galen  D.  Tirrell  fra  Horsens  til  Vejle. 

22.  oktober:  Grant  R.  Ipsen  fra  Silkeborg  til  Aalborg. 

29.  oktober:  Grant  J.  Smith  fra  Frederikshavn  til  Viborg.  Gary  L. 
Jensen  fra  Løgstør  til  Viborg.  Rodney  K.  Fabricius  fra  Løgstør  til 
Frederikshavn. 

1.  november:  Paul  M.  Andersen  fra  Hjørring  til  Aarhus.  Roy  T.  Ras- 
mussen fra  Aarhus  til  Hjørring. 

2.  november:  Gale  R.  Jensen  kaldet  til  at  arbejde  i  Fredericia. 

4.  november:  Allen  Gary  Andersen  fra  Fredericia  til  Skive.  S.  LaVar 
Christensen  og  Luzon  Christensen  fra  Esbjerg  til  Amager.  Roy  E. 
Christensen  fra  Aabenraa  til  Esbjerg.  Kai  Lykkegaard  Nielsen  fra  Kø- 
benhavn til  Aabenraa. 

8.  november:  Phyllis  D.  Petersen  fra  Kolding  til  Amager.  Vodas 
Nielsen  fra  Kolding  til  Amager. 


Missionærafløsninger: 


Den  19.  november  er  søster  Elsa  M.  Hansen, 
Pocatello,  Idaho,  blevet  hæderligt  afløst  fra  sit 
arbejde  i  den  danske  mission  efter  sidst  at 
have  arbejdet  i  Randers. 

